
PÅ  FORSIDEN: 

Ecce  homo  (Se  hvilket  menneske!),  af  den  italienske  kunstner 
fra  det  1  9.  århundrede  Antonio  Ciseri;  Alinari/Art  Resource, 
New  York.  Dette  billede  skildrer  det  øjeblik,  hvor  Pilatus,  den 
romerske  statholder  i  Judæa,  fremstillede  den  piskede  Jesus  for 
folket,  så  de  kunne  afsige  deres  endelige  dom.  (Se  præsident 
Gordon  B.  Hinckleys  budskab:  »Sejren  over  døden«,  side  2). 

BØRNESTJERNENS  FORSIDE: 

Jesus  og  den  lille  pige,  af  John  Steel.  Gengivet  med  tilladelse 
fra  Providence  Lithograph  Company. 

IFØLGE  VOR  TRO 

Ved  at  læse  Liahona  (spansk)  har  jeg  hørt 
om  medlemmer  af  Kirken  i  den  tidligere  kom- 
munistiske østblok,  som  nu  kan  tage  på  mis- 
sion efter  mange  års  venten;  jeg  har  hørt  om 
præsident  Hinckleys  rejse  til  Mexico;  jeg  har 
hørt  om  betydningen  af  genoprettelsens  for- 
skellige begivenheder,  og  jeg  har  fået  hjælp 
til  at  forstå  visdommen  i  Det  Gamle  og  Det 
Nye  Testamente  og  de  åbenbaringer,  som  vor 
tids  profeter  har  modtaget.  Men  vigtigst  af 
alt  har  jeg  erfaret,  at  Liahona  stadig  vejleder 
os,  sådan  som  Liahona  gjorde  det  på  Lehis 
tid,  nemlig  ifølge  vores  tro  (se  1  Nephi  16:28- 
29;  Alma  37:38-40). 

Sergio  Trejo  Reyes, 

Ameca  Gren, 

Guadalajara  Union  Stav  i  Mexico 

»HVAD  VILLE  JESUS  FORVENTE  AF  MIG?« 

Jeg  er  16  år  gammel  og  har  været  medlem  af 
Kirken  i  to  år.  Jeg  har  været  lykkelig,  lige 
siden  jeg  besluttede  at  følge  Frelseren.  Evan- 
geliet har  bragt  fred  og  kærlighed  ind  i  mit 
hjem. 

Kristi  eksempel  har  ofte  hjulpet  mig  til 
at  vælge  det  rette.  Jeg  spørger  mig  selv:  »Hvad 
ville  Jesus  forvente  af  mig?«  Jeg  sætter  min 
lid  til  ham,  for  jeg  ved,  at  han  har  givet  mig 
store  velsignelser,  ja,  han  har  endda  rørt  mine 
forældres  hjerte,  så  de  har  taget  imod  evan- 
geliet. 

Antonia  Capcha  Atahuamån, 
San  Luis  Gren, 
Huanuco  Stav  i  Peru 

STOR  BETYDNING 

Jeg  har  erfaret,  at  det  kan  få  stor  betydning 
for  ens  liv  at  tage  imod  Jesu  Kristi  evange- 


lium. Det  kan  mildne  et  oprørsk  hjerte  og 
give  en  større  livsglæde.  Det  har  givet  mig 
et  mål,  nyt  håb  og  en  frisk  start  at  kende  for- 
målet med  livet.  Jeg  har  aldrig  fortrudt  min 
beslutning  om  at  blive  medlem  af  denne 
Kirke. 

Mary  Lee  Joy  Sigayo, 

Binan  2.  Gren, 

Las  Pinas  Stav  på  Filippinerne 


EN  ÅNDELIG  VEJLEDER 

Udover  skrifterne  er  LEtoile  (fransk)  min 
åndelige  vejleder.  Jeg  finder  styrke  i  de  ånde- 
lige oplevelser,  som  mine  brødre  og  søstre  fra 
hele  verden  beretter  om.  Dette  tidsskrift  styr- 
ker mit  vidnesbyrd  om  evangeliets  sandhed 
og  hjælper  mig  til  at  forstå  mig  selv  bedre. 

Søster  Yobo  Dorcas, 

Missionen  i  Abidjan  i  Elfenbenskysten 

AT  ADLYDE  MED  GLÆDE 

Vi  ved,  at  vor  himmelske  Fader  og  Jesus  Kri- 
stus lever.  Vi  finder  styrke  i  Jesu  Kristi  for- 
soning, og  det  opmuntrer  os  til  at  holde  ud 
til  enden.  Jesus  Kristus  er  vores  Frelser.  Vi 
elsker  ham,  og  vi  er  glade  for  at  adlyde  hans 
bud  og  være  medlemmer  af  hans  kirke,  Jesu 
Kristi  Kirke  af  Sidste  Dages  Hellige. 

Unge  Piger  i  Aeropuerto  Ward, 
Yaqui  Stav  i  Ciudad  Obregån  i  Mexico 

BUDSKAB  FRA  DET  FØRSTE  PRÆSIDENTSKAB 


SEJREN 
OVER  DØDEN 


Præsident  Gordon  B.  Hinckley 


vor  er  påsken  dog  en  herlig  tid!  Påsken  er  den  dag,  hvor  vi 
sammen  med  kristne  over  hele  verden  fejrer  den  vigtigste  begi- 
venhed i  menneskets  historie,  nemlig  Guds  Søns  opstandelse 
fra  graven  og  tilbagevenden  fra  døden.  Blandt  alle  livets  kendsgerninger  er 
intet  så  sikkert  som  døden.  Hvor  er  de  efterladtes  sorg  dog  tragisk  og  inderlig. 
Den  sørgende  enke,  det  moderløse  barn,  den  ensomme  far  kan  alle  fortælle  os 
om  adskillelsens  smerte. 

Men  tak  Gud  for  hans  evige  plans  under  og  herlighed.  Tak  og  lovpris  hans 
elskede  Søn,  som  under  ubeskrivelige  lidelser  gav  sit  liv  på  korset  på  Golgata 
for  at  betale  prisen  for  vores  synder.  Det  var  ham,  der  ved  sit  sonoffer  brød 
dødens  bånd  og  i  guddommelig  triumf  trådte  ud  af  graven.  Han  er  vor  Forløser, 
ja,  hele  menneskehedens  Forløser.  Han  er  verdens  Frelser.  Han  er  Guds  Søn 
og  vores  frelses  ophav. 

MARIA  VED  GRAVEN,  AF  HAROLD  COPPING; 

GENGIVET  MED  TILLADELSE  FRA  PROVIDENCE 

LITHOGRAPH  COMPANY 

Maria  Magdalene  og  de 

andre  kvinder  kom  ud 

til  graven.  Der  så  de  en 

engel,  som  talte  til  dem: 

»Jeg  ved,  at  I  leder  efter 

Jesus,  den  korsfæstede. 

Han  er  ikke  her;  han  er 

opstået,  som  han  har 

sagt«  (Matt  28:5-6). 


»Kan  en,  der  er  død,  få  liv?«  (Job  14:14).  Det  er  det 
store  universelle  spørgsmål,  som  Job  stillede.  Han  udtrykte 
det,  som  alle  andre  levende  mennesker  har  spekuleret  på. 
Kristus  alene,  af  alle  de  millioner  af  mennesker,  som  op  til 
det  tidspunkt  havde  vandret  på  jorden,  var  den  første,  som 
i  triumf  trådte  frem  af  graven,  som  en  levende  sjæl,  der  var 
fuldkommen  på  ånd  og  legeme.  Han  blev  »førstegrøden  af 
dem,  der  er  sovet  hen«  (1  Kor  15:20).  Er  der  nogensinde 
blev  udtalt  større  ord  end  dem,  som  englen  sagde  på  denne 
første  opstandelses  morgen:  »Hvorfor  leder  I  efter  den 
levende  blandt  de  døde?«  (Luk  24:5).  »Han  er  ikke  her; 
han  er  opstået,  som  han  har  sagt«  (Matt  28:6). 

Hans  død  beseglede  vidnesbyrdet  om  hans  kærlighed 
til  alle  mennesker.  Hans  opstandelse  åbnede  frelsens  port 
for  Guds  sønner  og  døtre  til  alle  tider. 

I  hele  historien  finder  vi  ingen  mere  majestætisk  end 
han.  Han,  den  mægtige  Jehova,  lod  sig  føde  på  denne  jord 
i  en  stald  i  Betlehem.  Han  tilbragte  sine  drengeår  i  Naza- 
ret  og  »gik  frem  i  visdom  og  vækst  og  yndest  hos  Gud  og 
mennesker«  (Luk  2:52). 

Hans  korsfæstelse 

Han  blev  døbt  i  Jordanflodens  vande  af  Johannes,  »og  se, 
himlene  åbnede  sig  over  ham,  og  han  så  Guds  ånd  dale 
ned  ligesom  en  due  og  komme  over  sig; 

og  der  lød  en  røst  fra  himlene:  'Det  er  min  elskede  Søn, 
i  ham  har  jeg  fundet  velbehag'«  (Matt  3:16-17). 

I  løbet  af  sit  treårige  jordiske  virke,  udrettede  han,  hvad 
ingen  før  havde  udrettet.  Han  underviste,  som  ingen  tid- 
ligere havde  undervist. 

Så  kom  tiden,  hvor  han  skulle  ofres.  Der  blev  afholdt 
et  måltid,  hans  sidste  sammen  med  De  Tolv  i  dette  liv.  Da 
han  vaskede  deres  fødder,  lærte  han  dem  om  ydmyghed 
og  tjeneste,  som  de  aldrig  ville  glemme.  Siden  fulgte  lidel- 
sen i  Getsemane,  »og  mine  lidelser,«  sagde  han,  »gjorde, 
at  selv  jeg,  Gud,  den  største  af  alle,  skælvede  af  smerte  og 


blødte  fra  hver  pore  og  led  på  både  legeme  og  sjæl«  (L&P 
19:18). 

Han  blev  grebet  af  brutale  og  hensynsløse  hænder,  og  i 
klar  modstrid  med  loven  blev  han  midt  om  natten  ført  frem 
for  Annas  og  siden  for  Kajfas,  den  snu  og  ugudelige  leder 
for  Rådet.  Tidligt  næste  morgen  blev  han  endnu  engang 
fremstillet  for  denne  beregnende  og  onde  mand.  Derefter 
blev  han  ført  til  Pilatus,  den  romerske  statholder,  hvis 
hustru  sagde:  »Hold  dig  fra  denne  retfærdige  mand«  (Matt 
27:19).  Romeren,  der  ønskede  at  fralægge  sig  ansvaret, 
sendte  ham  videre  til  Herodes,  den  korrupte,  tøjlesløse  og 
ugudelige  hersker  over  Galilæa.  Kristus  blev  mishandlet 
og  pryglet.  Hans  hoved  blev  kronet  med  skarpe,  stikkende 
torne,  en  purpurrød  kappe  blev  hånligt  slynget  om  hans 
blødende  ryg.  Atter  blev  han  ført  frem  for  Pilatus  til  hvem 
mængden  råbte:  »Korsfæst  ham,  korsfæst  ham«  (Luk  23:2 1) . 

Med  vaklende  skridt  vandrede  han  ud  til  Golgata,  hvor 
hans  forpinte  krop  blev  naglet  til  det  mest  umenneskelige 
og  smertefulde  henrettelsesmiddel,  som  nogen  sadistisk 
hjerne  har  kunnet  udtænke. 

Og  dog  råbte  han:  »Fader,  tilgiv  dem,  for  de  ved  ikke, 
hvad  de  gør«  (Luk  23:34). 

Timerne  gik,  mens  hans  liv  smertefuldt  ebbede  ud.  Jor- 
den rystede,  forhænget  i  templet  flængedes.  Fra  hans  tørre 
læber  lød  ordene:  »'Fader,  i  dine  hænder  betror  jeg  min 
ånd.'  Da  han  havde  sagt  det,  udåndede  han«  (Luk  23:46). 

Det  var  forbi.  Hans  jordiske  liv  var  overstået.  Han  havde 
givet  det  som  løsesum  for  alle. 

Sejren  over  døden 

Hans  nærmestes  forhåbninger  var  nu  borte.  Glemt  var  de 
løfter,  han  havde  givet.  Hans  legeme  blev  hurtigt,  men  ømt 
lagt  i  en  lånt  grav  på  aftenen  før  den  jødiske  sabbat.  Sab- 
batten kom  og  gik.  Og  så,  tidligt  søndag  morgen,  kom  Maria 
Magdalene  og  nogle  andre  kvinder  ud  til  graven.  De  spe- 
kulerede på,  hvordan  de  skulle  rulle  stenen  væk  fra  ind- 

gangen.  Da  de  nåede  frem,  så  de  en  engel,  som  talte  til 
dem:  »Jeg  ved,  at  I  søger  efter  Jesus,  den  korsfæstede. 

Han  er  ikke  her;  han  er  opstået,  som  han  har  sagt«  (Matt 
28:5-6). 

Det  var  aldrig  sket  før.  Den  tomme  grav  var  svaret  på 
det  ældste  spørgsmål.  Som  Paulus  så  smukt  udtrykte  det: 
»Død,  hvor  er  din  sejr?  Død,  hvor  er  din  brod?«  (1  Kor 
15:55). 

Den  opstandelsesmorgen,  den  første  påskesøndag  er  et 
mirakel  for  hele  menneskeheden.  Det  er  Guds  krafts  mira- 
kel, han,  hvis  elskede  Søn  gav  sit  liv  for  at  sone  for  alle  men- 


neskers synder,  et  offer  i  kærlighed  til  alle  Guds  sønner  og 
døtre.  Og  ved  at  yde  det  offer  brød  han  dødens  bånd. 

Vi  skal  alle  dø.  Men  det  er  ikke  afslutningen.  Ligesom 
han  i  åndeverdenen  underviste  dem,  der  kunne  undervi- 


Kristus  blev  kronet  med  skarpe,  stikkende  torne, 
en  purpurrød  kappe  blev  hånligt  slynget  om  hans 
blødende  ryg.  Atter  blev  han  ført  frem  for  Pilatus 
til  hvem  mængden  råbte:  »Korsfæst  ham, 
korsfæst  ham«  (Luk  23:21). 

ses,  skal  vi  hver  især  fortsætte  som  individuelle  personlig- 
heder, der  er  i  stand  til  at  lære  og  undervise  og  udføre  andre 
aktiviteter. 

Og  ligesom  han  tog  sit  legeme  tilbage  og  trådte  frem  af 
graven  skal  hver  af  os  glæde  os  over  genforeningen  af  vores 
legeme  og  ånd,  hvor  vi  atter  bliver  levende  sjæle  ved  vores 
opstandelse. 

Vi  glæder  os  derfor,  ligesom  så  mange  andre,  ja,  ligesom 
hele  menneskeheden  burde,  når  vi  tænker  på  den  herlig- 
ste, mest  fortrøstningsfulde  og  glædeligste  af  alle  histori- 
ens begivenheder,  nemlig  sejren  over  døden. 

Opstandelsens  realitet 

Vi  bærer  højtideligt  vidnesbyrd  for  hele  verden.  Vi  har  læst 
deres  vidnesbyrd,  som  deltog  i  de  tre  dages  smerte,  sorg  og 
glæde.  Vi  har  læste  om  deres  lidelser,  som  bar  vidnesbyrd 
om  alt  dette,  og  om  deres  villighed  til  at  give  deres  eget  liv, 
hellere  end  at  fornægte  det,  som  de  havde  set.  Vi  har  læst 
vidnesbyrd  fra  folk  i  Palæstina  og  fra  dem  i  Den  Nye  Ver- 

o 

den,  som  blev  besøgt  af  den  opstandne  Herre.  Anden  har 
vidnet  for  vore  hjerter  om  sandheden  af  disse  vidnesbyrd. 

Vi  har  også  vidnesbyrd  fra  en,  som  ved  indvarslingen  af 
denne  uddeling  talte  med  den  levende  Kristus  og  hans 
evige  Fader,  og  som  gav  sit  eget  liv  for  at  besegle  det  vid- 
nesbyrd med  sit  blod.  Han  udtalte  disse  alvorlige  ord: 

»Og  nu,  efter  de  mange  vidnesbyrd,  som  er  blevet  givet 
om  ham,  er  dette  det  sidste  vidnesbyrd,  som  vi  giver  om 
ham:  at  han  lever! 

Thi  vi  så  ham  ved  Guds  højre  hånd,  og  vi  hørte  røsten, 
som  vidnede,  at  han  er  Faderens  Enbårne, 

at  ved  ham,  gennem  ham  og  af  ham,  eksisterer  og  skab- 
tes verdenerne,  og  at  deres  indbyggere  er  sønner  og  døtre, 
født  af  Gud«  (L&P  76:22-24). 

Højtideligt,  og  med  en  forståelse  af  alvoren  af  det,  som 
vi  siger,  tilføjer  vi  vores  vidnesbyrd  til  hele  verden  om  vir- 
keligheden af  opstandelsen,  at  denne  selv  samme  Jesus, 


»Og  nu,  efter  de  mange  vidnesbyrd,  som  er  blevet 
givet  om  ham,  er  dette  det  sidste  vidnesbyrd,  som  vi 
giver  om  ham:  at  han  lever!  Thi  vi  så  ham  ved  Guds 
højre  hånd,  og  vi  hørte  røsten,  som  vidnede,  at  han 
er  Faderens  Enbårne«  (L&P  76:22-23). 


som  opstod  fra  graven  opsteg  til  himmels.  Vi  erklærer,  at 
han  i  denne  uddeling  vendte  tilbage  til  jorden  for  at  gen- 
give sit  ubesmittede  evangelium,  som  han  forkyndte,  mens 
han  vandrede  her  blandt  mennesker,  at  der  med  denne 
genoprettelse  er  kommet  yderligere  vidnesbyrd  om  hans 
eksistens,  og  samtidig  er  også  hans  hellige  præstedømme 
blevet  overgivet  til  mennesker,  så  det  kan  udøves  i  hans 
navn.  Det  er  vores  vidnesbyrd,  som  vi  bærer  i  Jesu  Kristi 
navn,  og  vi  indbyder  alle  mennesker  til  at  anerkende  det, 
så  de  også  kan  glæde  sig  over  de  velsignelser,  som  kom- 
mer af  at  følge  vor  opstandne  Herre,  verdens  Frelsers  lær- 
domme. D 

FORSLAG  TIL  SAMTALEEMNER 
FOR  HJEMMELÆRERNE 


1.  Job  udtrykte  det,  som  alle  mennesker  har  tænkt:  »Kan 
en,  der  er  død,  leve  igen?« 

2.  Herrens  opstandelses  mirakel  er  et  mirakel  for  alle 
mennesker.  Det  er  den  mest  fortrøstningsfulde  og  glæde- 
lige begivenhed  i  historien  -  hans  sejr  over  døden. 

3.  Ud  over  vidnesbyrdene  om  Kristi  opstandelse,  som 
vi  finder  i  Det  Nye  Testamente,  har  vi  vidnesbyrd  fra  vid- 
ner fra  de  sidste  dage,  som  har  set  den  opstandne  Frelser 
og  hørt  hans  røst. 

4-  Vi  indbyder  alle  til  at  anerkende  disse  vidners  vid- 
nesbyrd, så  de  også  kan  glæde  sig  over  de  velsignelser,  som 
kommer  af  at  følge  Guds  opstandne  Søns,  menneskehe- 
dens Frelser  Jesu  Kristi  lærdomme. 

AT  LÆGE 

ÅNDELIGE 

SÅR 


Jeanette  Waite  Bennett 


Jeg  har  ikke  altid  været  opmærk- 
som. Efter  at  have  hørt  nadver- 
bønnerne hver  eneste  uge  siden 
jeg  var  lille,  var  jeg  begyndt  at  tage  let 
på  dem.  Hvis  jeg  fandt  noget  mere 
spændende  at  tænke  på,  så  lod  jeg  bare 
tankerne  vandre. 

Men  så  en  søndag,  da  jeg  bøjede 
hovedet  for  at  tage  del  i  nadveren, 
lagde  jeg  mærke  til  mine  hænder.  De 
havde  mange  skrammer  fra  forskellige 
småuheld.  Et  sår  havde  jeg  fået,  da  jeg 
var  faldet  på  cyklen  en  aften,  hvor 
mine  forældre  havde  sagt,  at  jeg  ikke 
måtte  gå  ud,  og  en  anden  skramme 
havde  jeg  fået,  da  jeg  faldt  ned  ad  trap- 
pen, fordi  jeg  ikke  passede  på.  Mine 
hænder  bar  mange  mærker  efter  alt 
det,  jeg  havde  lavet. 

Nogle  af  sårene  havde  været  der 
længere  end  andre,  men  jeg  vidste,  at 
de  med  tiden  ville  heles  alle  sammen. 

Mens  jeg  blidt  rørte  ved  sårene  på 
mine  hænder,  kom  jeg  til  at  tænke  på 
sårene  på  en  andens  hænder  og  på, 
hvor  meget  de  sår  betyder  for  os.  Jesus 
Kristus  måtte  gennem  svære  lidelser 
for  at  sikre  vores  åndelige  velbefin- 
dende. 

Jeg  indså,  at  ligesom  min  krop  havde 
fysiske  sår,  som  den  var  ved  at  hele, 
var  min  ånd  også  mærket  og  arret  af 
de  tankeløse  ting,  jeg  havde  gjort.  Vor 

himmelske  Fader  vidste,  at  vi  ville  såre 
os  selv  åndeligt  her  på  Jorden,  så  han 
sendte  sin  Søn  ned  for  at  læge  vores 

o 

sar. 

Da  jeg  begyndte  at  lytte  mere 
opmærksomt  til  nadverbønnerne,  blev 
jeg  klar  over,  at  ved  at  jeg  modtog  nad- 
veren og  fornyede  mine  pagter,  kunne 
Frelseren  fjerne  sårene  på  min  sjæl.  I 
årenes  løb  havde  jeg  været  ubehage- 
lig over  for  min  familie,  utaknemlig 
mod  mine  ledere  i  Unge  Piger  og  ufuld- 
kommen på  mange  andre  områder. 
Min  engang  fuldkomne  sjæl  var  ble- 
vet sølet  til.  Jeg  vidste,  hvordan  man 
læger  og  heler  fysiske  sår,  men  den 
måde,  man  læger  åndelige  sår  på,  syn- 
tes mig  ikke  så  indlysende,  før  jeg 
lyttede  opmærksomt  til  bønnerne: 
». . .  holde  hans  bud,  som  han  har  givet 
dem,  så  hans  And  altid  må  være  hos 
dem«  (L&P  20:77). 

Jeg  kan  blive  helet  af  Jesu  Kristi  for- 
soning. 

Jeg  er  taknemlig  for  det,  som  mine 
skrammede  hænder  minder  mig  om, 
når  jeg  rækker  ud  efter  nadveren.  Hver 
søndag  lover  jeg  at  undgå  at  få  flere 
indre  skrammer  i  løbet  af  den  kom- 
mende uge,  og  jeg  husker,  at  de  sår, 
som  jeg  har  på  sjælen,  kan  læges,  når 
jeg  holder  budene  og  lytter  til  Hellig- 
ånden. □ 

»Hvilken  smuk 

Joseph  Smiths  første  bøn  og  den  første  åbenbaring 


yndii 


I  mange  år  har  de  sidste  dages  hel- 
lige med  værdighed  og  inderlig- 
hed sunget  den  inspirerede  salme 
»Joseph  Smiths  første  bøn«,  som  er 
skrevet  af  George  Manwaring.  Teksten 
til  denne  hellige  sang  beskriver,  hvor- 
dan Gud  viste  sig  for  et  menneske,  et 
budskab,  der  glæder  alle  troende.  Læg 
mærke  til  skønheden  i  disse  ord: 

Hvilken  smuk  og  yndig  morgen, 
solen  farver  smukt  vor  jord, 
bier  summe  fugle  synge 
som  et  lifligt  englekor, 


og  i  lundens  svale  skygge 
Joseph  søger  Herren  stor  . . . 

Ned  han  knæler,  sagte  beder, 
det  er  drengens  første  bøn, 
mørkets  magter  ned  i  støvet 
knuger  denne  jordens  søn; 
uforsagt  han  dog  vedbliver 
at  anråbe  Gud  i  løn  . . . 

Mørket  viger,  lys  neddaler, 
solens  lys  det  overgår, 
glorieglansen  på  ham  falder, 
skovens  træ'r  ildstøtten  når. 

Joseph  skuer  Gud  vor  Fader, 
som  med  Sønnen  for  ham  står  . . . 

»Joseph,  denne  er  min  Elskte, 
hør  ham!«  lød  vor  Faders  bud. 
Josephs  simple  ord  bønhørtes, 
henrykt  hører  han  sin  Gud; 
fryd  og  glæde  hjertet  fylder, 
thi  som  Seer  han  kåres  ud. 
(Salmer  og  sange,  nr.  18) . 

Som  beskrevet  i  salmen  førte  Joseph 
Smiths  første  udtalte  bøn  til  en  fan- 
tastisk oplevelse,  som  millioner  af  men- 


I  morgen« 

Ældste  Carlos  E.  Asay,  emeritusmedlem  af  De  Halvfjerds 


DEN  HELLIGE  LUND,  AF  AL  ROUNDS 


nesker  i  dag  kender  som  den  første 
åbenbaring.  Det  var  den  første  af  de 
mange  åbenbaringer,  som  profeten 
Joseph  Smith  modtog  i  løbet  af  sit  korte 
virke  her  på  jorden.  Det  var  den  første 
i  en  række  af  begivenheder,  som  ind- 
varslede tidernes  fyldes  uddeling  -  en 
tid,  hvor  alt  det  skulle  genoprettes, 
som  Gud  fra  fordum  har  forkyndt  gen- 
nem sine  hellige  profeter  (se  ApG  3:18- 
21).  Det  var  den  første  af  flere  ånde- 
lige hændelser,  som  fulgte  med  gen- 
givelsen af  Jesu  Kristi  evangelium  og 
oprettelsen  af  »den  eneste  sande  og 


levende  kirke«  (L&P  1:30).  Det  mar- 
kerede begyndelsen  til  en  verdens- 
omspændende bevægelse,  som  var  for- 
udbestemt til  at  rulle  frem,  »til  den 
opfylder  hele  jorden«  (L&P  65:2). 

Men  Joseph  Smiths  første  åbenba- 
ring var  ikke  den  første  af  sin  art  i  men- 
neskehedens historie.  Moses  så  Gud 
ansigt  til  ansigt  og  talte  med  ham.  Ved 
den  lejlighed  fik  Moses  en  forståelse 
af  sit  forhold  til  Gud  -  at  han  var  en 
søn  af  Gud  »i  (hans)  Enbårnes  lignelse« 
(Moses  1:6).  Han  fik  også  kundskab 
om  Satans  mørke  og  Guddommens 


herlighed  i  modsætning  til  menneskets 
nuværende  tilstand  (se  Moses  1:2-20). 
Apostlen  Paulus  bar  vidnesbyrd  om, 
at  Jesus  fra  Nazaret  viste  sig  for  ham 
på  vejen  til  Damaskus  og  ændrede 


Den  første  åbenbaring,  som 
herover  er  skildret  sådan,  som  den 
kunne  have  udspillet  sig  i  1820, 
var  den  første  af  en  lang  række 
åndelige  tilkendegivelser,  som 
fulgte  med  genoprettelsen  af 
Jesu  Kristi  evangelium. 

Da  den  14  årige  Joseph  Smith  en 
dag  læste  i  Bibelen,  læste  han 
Jakobs  Brev  1 :5.  Han  skrev  senere: 
»Aldrig  har  et  skriftsted  gjort  stær- 
kere indtryk  på  noget  menneskes 
hjerte,  end  dette  dengang  gjorde 
på  mig«  (JS-H  1:12). 


hans  liv  (se  ApG  26:9-23).  Hans  beret- 
ning om  det  himmelske  syn  fik  kong 
Agrippa  til  at  udbryde:  »Det  er  lige 
ved,  at  du  overtaler  mig  til  at  blive  kri- 
sten« (vers  28).  Hvem  ved,  hvor 
mange  der  blev  omvendt  af  Paulus, 
efter  at  han  havde  haft  sin  epoke- 
gørende oplevelse?  Andre,  som  for 
eksempel  Lehi,  Nephi  og  Alma,  kunne 
føjes  til  listen  over  dem,  der  har  mod- 


JOSEPH  SMITH  SØGER  VISDOM  I  BIBELEN,  DALE  KILBOURN 

taget  vidunderlige  tilkendegivelser  af 
Guds  magt.  Hvert  af  de  syn,  som  blev 
modtaget  og  nedskrevet,  har  sin  her- 
lighed og  kom  i  overensstemmelse  med 
Guds  vilje  og  som  opfyldelse  af  et  gud- 
dommeligt formål. 

Man  kunne  måske  spørge,  hvilke 
guddommelige  hensigter,  der  blev 
opfyldt  som  følge  af  den  manifestation, 


som  fandt  sted  i  lunden  nær  Palmyr a 
i  New  York  i  foråret  1820.  Kun  de,  der 
forstår  omstændighederne  omkring 
denne  enestående  hændelse,  kan  finde 
et  udtømmende  svar.  En  lang  nat  med 
åndeligt  mørke,  usædvanlig  religiøs 
iver,  splittelse  blandt  de,  der  kaldte  sig 
kristne,  jævne  bønders  søgen  efter  en 
større  kundskab  om  det,  der  hører  Gud 
til  og  andre  enestående  forhold  havde 
banet  vejen  for,  at  profeten  Joseph 
Smith  kunne  indtræde  i  et  drama,  som 
stadig  udspiller  sig.  Blandt  de  mange 
hensigter,  som  blev  opfyldt,  og  de  ån- 
delige guldkorn,  som  kan  hentes  frem 
af  den  første  åbenbarings  guldmine  er 
disse: 

1.  Der  er  ingen  vindere,  når  det 
gælder  ordkløveri.  Joseph  erfarede, 

at  der  ikke  er  nogen  vindere,  når  man 
skændes  om  religiøse  anliggender.  En 
sådan  stridbarhed  er  kun  til  Satans  for- 
del, for  han  er  »faderen  til  splid  og 
uenighed«  (3  Nephi  11:29).  Han  er 
djævelen,  som  sætter  præst  op  mod 
præst  og  får  omvendte  til  at  strides 
indbyrdes  (seJS-H  1:6). 

Desuden  bekræftede  Joseph  den 
kendsgerning,  at  vigtige  åndelige 
spørgsmål  ikke  kan  afgøres  alene  ved 
»at  henvise  til  Bibelen,«  så  længe  reli- 
gionslærere udlægger  det  samme  skrift- 
sted så  forskelligt  (JS-H  1:12). 

2.  Satans  magt  og  mørke  er  en 
realitet.  Joseph  stødte  på  »et  virkeligt 
væsens  magt  fra  den  usynlige  verden,« 
som  bandt  hans  tunge  og  omsluttede 
ham  med  tæt  mørke,  da  han  begyndte 


at  bede  (JS-H  1:16;  se  også  vers  15). 
Denne  magt  blev  udøvet  af  den  onde, 
der  betragtede  Joseph  Smith  som  en 
trussel  mod  sit  rige  af  synd  og  vildfa- 
relse. 

Få  mennesker  har  rystet  og  irrite- 
ret den  onde  mere  end  Joseph,  få  har 
mærket  mørkets  samlede  kræfter  i 
højere  grad  end  han,  og  få  har  sejret 
mere  ædelt  over  Satan  end  han  (se  JS- 
H  1:20). 

3.  Lysets  og  sandhedens  magt 
kommer  fra  Gud.  Mens  Joseph  bad 
om  udfrielse  fra  den  magt,  der  bandt 
hans  tunge  og  fyldte  ham  med  for- 
tvivlelse, erfarede  Joseph  det,  som 
Moses  havde  erfaret  mange  århun- 
dreder tidligere  angående  Satans 
mørke  og  intethed  i  sammenligning 


med  det  lys  og  den  frihed,  som  hører 
Gud  til  (se  Moses  1:10-15).  Joseph 
sagde: 

»Jeg  (så)  en  lyssøjle  lige  over  mit 
hoved,  stærkere  end  solens  glans,  og 
den  dalede  gradvis  ned,  indtil  den  hvi- 
lede på  mig. 

Ikke  så  snart  havde  den  vist  sig, 
førend  jeg  følte  mig  befriet  fra  den 
fjende,  som  holdt  mig  bunden«  (JS-H 
1:16-17). 


»Da  jeg  troede,  af  dersom  [Gud] 
gav  dem  visdom,  der  manglede 
den,  og  ville  give  gavmildt  og  uden 
bebrejdelser  . . .  begav  jeg  mig  . . . 
ud  i  skoven  for  at . . .  bede  højt« 
(JS-H  1:13-14). 


DEN  HELLIGE  LUND,  AF  GREG  K.  OLSEN 

»Jeg  (så)  en  lyssøjle  lige  over  mit 
hoved,  stærkere  end  solens  glans 
...  Da  lyset  hvilede  på  mig,  så  jeg 
to  personer,  hvis  glans  og  herlig- 
hed trodser  enhver  beskrivelse, 
stående  over  mig  i  luften« 
(JS-H  1:16-17). 


»Lys  og  sandhed  skyr  den  onde« 
(L&P  93:37).  Mørkets  magter  flygter 
for  lysets  magt,  ligesom  natten  viger 
for  daggryet. 

4.  Den  eneste  sande  Gud  og  Jesus 
Kristus  viste  sig.  Da  Joseph  så  Fade' 
rens  og  Sønnens  herlighed,  erfarede 
han,  at  han  var  skabt  i  Guds  billede, 
nøjagtig  som  skrifterne  siger.  »Da  lyset 
hvilede  på  mig,«  skrev  Joseph,  »så  jeg 
to  personer,  hvis  glans  og  herlighed 
trodser  enhver  beskrivelse,  stående 
over  mig  i  luften.  Den  ene  af  dem  talte 
til  mig,  kaldte  mig  ved  navn  og  sagde, 
idet  han  pegede  på  den  anden:  Denne 
er  min  elskede  Søn.  Hør  haml«  QS-H 
1:17). 

På  få  øjeblikke  tilbagevistes  den  for- 
dærvende myte  om  en  upersonlig, 
ufølsom  og  uforståelig  Gud.  Vor  him- 
melske Faders  sande  karakter  -  han, 
der  er  far  til  vores  ånder  -  blev  åben- 
baret, sammen  med  sin  elskede  Søn, 
Jesus  Kristus,  han,  der  sonede  for  men- 
neskenes synder  (se  Hebr  12:9). 

George  Q.  Cannon  har  sagt:  »Men 
alt  dette  [kristendommens  myterl  blev 
fejet  bort  på  et  øjeblik  ved  selveste  den 
Almægtiges  tilsynekomst ...  På  et  øje- 

blik  forsvandt  alt  dette  mørke,  og  atter 
fandtes  der  på  jorden  et  menneske, 
som  i  kødet  havde  set  Gud,  som  havde 
set  Jesus,  og  som  kunne  beskrive  dem 
begge«  (Journal  of  Discour  ses,  24:371- 
372). 

5.  Faderens  og  Sønnens  sam' 
hørighed  blev  åbenbaret.  Ved  et 
enkelt  blik  og  nogle  få  udtalte  ord  for- 
stod Joseph  den  sande  lære  om  Gud- 
dommens enhed  -  en  lære,  som  i 
århundreder  var  blevet  misforstået  af 
vildfarne  mennesker.  Foran  stod  to 
personer,  som  var  lige  så  særskilte  og 
forskellige  som  enhver  jordisk  far  og 
søn.  Og  dog  udviste  de  to  personer  en 
fuldkommen  enighed  i  tanke  og  hen- 
sigt, som  ikke  kunne  fornægtes.  Fade- 
ren udtrykte  sin  kærlighed  for  Sønnen 
og  bad  ham  om  at  tale,  for  han  vidste, 
at  Sønnen  ville  sige  det,  som  Faderen 
ville  have  sagt,  hvis  han  havde  valgt 
at  føre  ordet. 

Da  denne  lære  var  klarlagt,  var 
der  ingen  grund  til  at  komme  med 
gisninger  om  Frelserens  nedskrevne 
ord: 

»Ikke  for  dem  alene  beder  jeg,  men 
også  for  dem,  som  ved  deres  ord  tror 
på  mig, 

at  de  alle  må  være  ét,  ligesom  du, 
fader,  i  mig  og  jeg  i  dig,  at  de  også  må 
være  i  os,  for  at  verden  skal  tro,  at  du 
har  udsendt  mig«  (Joh  17:20-21). 

6.  Ingen  af  den  tids  kirker  var  den 
rigtige.  Joseph  fik  besked  på  ikke  at 
tilslutte  sig  nogen  af  kirkerne.  Han 
beretter: 


»Min  hensigt  med  at  gå  og  spørge 
Herren  var  at  få  at  vide,  hvilken  af  alle 
sekterne,  der  var  den  rette,  så  jeg 
kunne  vide,  hvilken  jeg  skulle  slutte 
mig  til.  Så  snart  jeg  derfor  havde  fat- 
tet mig  så  meget,  at  jeg  igen  kunne 
tale,  spurgte  jeg  de  over  mig  i  lyset 
stående  personer,  hvilken  af  alle  sek- 
terne, der  var  den  rette  -  og  hvilken 
jeg  skulle  slutte  mig  til. 

Der  blev  svaret  mig,  at  jeg  ikke 
skulle  slutte  mig  til  nogen  af  dem,  thi 
de  var  alle  forkerte«  (JS-H  1:18-19). 

Denne  udtalelse  må  til  at  begynde 
med  have  bekymret  Joseph,  eftersom 
medlemmer  af  hans  familie  havde  slut- 
tet sig  til  et  bestemt  trossamfund,  og 
han  følte  sig  draget  af  et  andet.  Men 
Gud  havde  talt,  og  hvem  var  Joseph, 
at  han  skulle  sige  ham  imod? 

7.  Vildfarelserne  i  de  eksisterende 
kirker  blev  afsløret.  Joseph  erfarede, 
hvorfor  han  ikke  måtte  slutte  sig  til 
nogen  eksisterende  kirke:  »Den  per- 
son, som  talte  til  mig,  sagde,  at  alle 
deres  trosbekendelser  var  en  veder- 
styggelighed for  ham,  og  at  disse  lærere 
alle  fordærvede,  at  'de  drager  nær  til 
mig  med  læberne,  men  deres  hjerter 
er  langt  fra  mig.  De  lærer  sådanne  lær- 
domme, som  er  menneskebud  og  har 
gudfrygtighedens  skin,  men  fornægter 
dens  kraft'«  QS-H  1:19). 

Efter  alt  det,  Joseph  havde  set  og 
hørt,  hvordan  skulle  han  da  kunne  til- 
slutte sig  en  sekt,  som  den  Almægtige 
ikke  anerkendte?  Muligvis  var  nogle 
af  lærerne  »Kristi  ydmyge  disciple;  alli- 


gevel (var)  de  blevet  ledet  således,  at 
de  (tog)  fejl  i  mange  ting,  fordi  de  (var) 
blevet  undervist  ved  menneskenes  lær- 
domme« (2  Nephi  28:14). 

Måske  gjorde  nogle  en  hæderlig 
indsats,  men  det  var  ikke  nok  til  »at 
lære  ethvert  menneske  om  den  rette 
vej«  (2  Nephi  25:28). 

8.  Jakobs  vidnesbyrd  var  sandt. 
Joseph  erfarede,  at  »Jakobs  vidnesbyrd 
var  sandt,  at  et  menneske,  som  fattes 
visdom,  kan  bede  til  Gud  og  få  svar  og 
uden  bebrejdelse«  (JS-H  1:26). 

Han  erfarede  også,  at  en  sjæl  fra 
begyndelsen  af  det  19.  århundrede 
var  lige  så  dyrebar  i  Guds  øjne,  som 
en  sjæl  fra  Moses'  tid  eller  fra  Kristi 
tid,  for  hvorfor  skulle  Herren  ellers 
besvare  hans  ydmyge  bøn  og  person- 
ligt vise  sig  for  ham?  Desuden  erfarede 
Joseph,  at  personlig  åbenbaring  kan 
modtages  af  dem,  der  ydmyger  sig  og 
nærmer  sig  Gud  med  urokkelig  tro  og 
med  sønderknust  hjerte  og  angergi- 
ven ånd. 

9.  Joseph  Smith  havde  en  mis- 
sion.  Tre  år  efter  sin  første  åbenbaring 
erfarede  Joseph,  »at  Gud  havde  et 
værk  for  (ham)  at  udføre«  og  at  hans 
»navn  skulle  nævnes  for  ondt  og  godt 
blandt  alle  nationer,  slægter  og  tun- 
gemål« (JS-H  1:33). 

Den  udtalelse  er  blevet  opfyldt  med 
udgivelsen  af  Mormons  Bog,  præste- 
dømmets gengivelse,  oprettelsen  af 
Jesu  Kristi  Kirke  af  Sidste  Dages  Hel- 
lige og  forkyndelsen  af  evangeliets  fylde 
over  hele  verden. 

»Den  ene  af  dem  talte  til  mig, 
kaldte  mig  ved  navn  og  sagde, 
idet  han  pegede  på  den  anden: 
Denne  er  min  elskede  Søn.  Hor 
ham!«  (JS-H  1:17). 


10.  Joseph  blev  et  særligt  vidne 
om  Gud  og  hans  Søn  Jesus  Kristus. 

Bitter  forfølgelse  og  hån  fulgte  profe- 
ten Joseph  resten  af  hans  liv  -  fra  lun- 
den til  graven.  Ikke  desto  mindre  for- 
blev han  tro  mod  sit  ord  og  sin  særlige 
kaldelse.  Han  sagde:  »Thi  jeg  havde 
set  et  syn;  jeg  vidste  det,  og  jeg  vidste, 
at  Gud  vidste  det,  og  jeg  kunne  ikke 
fornægte  det«  (JS-H  1:25).  Og  i  en 
alder  af  blot  38  1/2  år  led  Joseph  Smith 
martyrdøden  og  beseglede  med  sit  eget 
blod  sit  vidnesbyrd  -  et  vidnesbyrd, 
som  havde  sin  rod  i  den  første  åben- 
baring. 

Disse  og  andre  sandheder  har  for- 
bindelse til  profeten  Joseph  Smiths 
første  åbenbaring.  Hver  af  de  ti  oven- 
nævnte sandheder  udgør  en  kraftig 
stråle  af  levende  lys,  som  gennem- 
trængte mørkets  og  frafaldets  lange 
nat,  som  havde  holdt  menneskeheden 
i  trældom  i  mange  århundreder.  Sam- 
men udgør  disse  stråler  et  kraftigt  lys 
af  intelligens,  som  har  ført  mange  men- 
nesker nærmere  Gud.  Som  Orson  Pratt 
opsummerede  det:  »Ét  minuts  under- 
visning af  personer  klædt  i  Guds  her- 
lighed, som  kommer  fra  de  evige  ver- 
dener, er  mere  værd  end  alle  de  bøger, 
som  nogensinde  er  skrevet  af  uinspi- 


DEN  FØRSTE  ÅBENBARING,  AF  LOWELL  BRUCE  BENNE 


rerede  mennesker«  (Journal  of  Discour - 
ses,  12:354). 

Det  hele  begyndte  så  stille,  så  enkelt 
og  så  vidunderligt  for  177  år  siden.  En 
troende  dreng  tog  et  lille  skridt  og  bad. 
En  kærlig  himmelsk  Fader  lyttede  og 
svarede.  Resultatet  heraf  kan  med  rette 
kaldes  et  kæmpespring  for  menneske- 
heden. 

Alle  de  tårne,  som  nogensinde  er 
bygget,  og  alle  de  rumskibe,  som  er 
blevet  opsendt,  blegner  ved  siden  af 
Joseph  Smiths  første  åbenbaring. 
Selvom  mennesker  flyver  længere  og 
længere  op  i  himlen,  vil  de  ikke  finde 
Gud  eller  se  hans  ansigt,  medmindre 
de  ydmyger  sig,  beder  og  følger  de  sand- 
heder, som  blev  åbenbaret  gennem 
genoprettelsens  profet. 

Nogle  mennesker  har  tåbeligt  sagt: 
»Hvis  I  fjerner  Joseph  Smith  og  hans 
bøn  i  lunden  og  den  første  åbenbaring, 
så  kan  vi  godt  godtage  jeres  budskab.« 
Disse  mennesker  vil  have  os  til  at 
begrave  de  skatte  af  frelsende  sand- 
heder, som  vi  allerede  har  nævnt,  samt 
mange  flere  og  vende  ryggen  til  »den 


vigtigste  begivenhed,  der  har  fundet 
sted  i  verdenshistorien  fra  Kristi  tid 
og  op  til  den  herlige  stund,  da  [den 
første  åbenbaring]  fandt  sted«  (Bruce 
R.  McConkie,  Mormon  Doctrine, 
2.  udgave,  1966,  s.  285). 

Joseph  Smith  »var  stor  i  livet  og 
stor  i  døden  i  Guds  (øjne)«  (L&JP 
135:3).  Han  »har  gjort  mere  (Jesus 
alene  undtaget)  for  menneskenes  frelse 
i  denne  verden  end  noget  andet  men- 
neske, der  nogensinde  har  levet  her« 
(vers  3) .  Denne  hyldest,  som  blev  skre- 
vet af  John  Taylor,  profetens  Joseph 
Smiths  nære  ven  og  øjenvidne  til  Jo- 
sephs og  Hyrums  martyrdød,  var  sande, 
da  de  blev  udtalt,  og  de  bekræftes  hver 
eneste  dag,  mens  Guds  rige  ruller  frem, 
så  Himmeriges  rige  må  komme  (se 
L&P65:6). 

Hvor  var  det  dog  en  smuk  og  yndig 
morgen  i  foråret  1820,  da  Joseph  Smith 
søgte  Herren  stor  i  ydmyg  bøn!  Og 
hvor  er  det  dog  vidunderligt,  at  en 
kærlig  himmelsk  Fader,  i  selskab  med 
sin  elskede  Søn,  besvarede  bønnen  i 
form  af  den  første  åbenbaring!  Vi,  som 
nu  fryder  os  i  det  lys  og  de  sandheder, 
som  strømmede  fra  den  epokegørende 
samtale  mellem  Gud  og  et  menneske, 
står  i  stor  gæld  til  dem,  der  tog  del  i 
den  mindeværdige  begivenhed.  Det 
er  vores  privilegium  at  prise  profeten, 
som  skued'  Jehova,  at  tjene  ham,  som 
er  ophav  til  vores  frelse,  nemlig  Jesus 
Kristus,  og  tilbede  Gud  vor  Fader,  den 
sande  og  levende  Gud,  i  lys  og  sand- 
hed. □ 

ILLUSTRERET  AF  CHRISTOPHER  H.  CREEK 


» 


Gud  vær'  med  dig 


« 


Det  var  afslutningen  på  en  ferie, 
men  begyndelsen  på  en  endnu 
længere  rejse. 

DeAnne  Walker 

Da  Thor  og  Solvor  Torgersen  fra  Hosle 
i  Norge  rejste  til  USA  på  forret- 
ningsrejse i  november  1993,  havde 
de  planlagt  at  holde  en  kort  ferie,  inden  de 
vendte  hjem.  Selvom  de  ikke  var  medlemmer 


af  Kirken,  var  et  af  deres  tre  feriemål  Salt  Lake 
City,  hvor  de  ville  høre  Tabernakelkoret. 

Da  de  havde  besøgt  de  to  andre  feriemål, 
var  deres  ferie  næsten  forbi.  »Men  noget  sagde 
mig,  at  vi  skulle  tage  til  Salt  Lake  City,  inden  vi 
rejste  hjem,«  siger  Solvor. 

Da  de  fejlagtigt  troede,  at  Tabernakelkoret 
øvede  fredag  aften,  fløj  Torgersens  til  Salt  Lake 
City  på  en  fredag  -  deres  sidste  aften  i  USA. 
Thor  mindes,  at  så  snart  de  nåede  Salt  Lake 
City,  »lejede  vi  en  bil  og  kørte  hen  til  Tempel- 


pladsen.  Vi  skyndte  os  hen  til  Tabernaklet,  men  der  var 
ikke  nogen.«  Døren  var  låst! 

»Det  var  sent,«  siger  Thor,  »men  vi  begyndte  at  banke 
-  ja,  faktisk  hamrede  vi  på  døren.  Af  en  eller  anden  årsag 
følte  vi,  at  vi  skulle  indenfor.« 

Heldigvis  var  der  nogen  inde  i  Tabernaklet,  som  hørte 
den  vedvarende  banken.  En  missionær  på  Tempelpladsen 
ved  navn  ældste  Wilmer  Taylor  bød  Torgersens  indenfor 
og  viste  dem  rundt  i  det  tyste  Tabernakel.  Han  fortalte 
dem,  at  koret  øver  om  torsdagen,  ikke  om  fredagen. 

»Vi  kan  ikke  vente  til  næste  torsdag,«  udbrød  Solvor. 
»Vi  flyver  til  Norge  i  morgen,  og  vi  er  kommet  hele  denne 
lange  vej  bare  for  at  høre  koret!« 

Ældste  Taylor,  der  ikke  rigtig  vidste,  hvordan  han  skulle 
løse  deres  problem,  foreslog,  at  Torgersens  vendte  tilbage 
næste  morgen,  så  ville  han  lave  om  på  sine  aftaler,  så  han 
kunne  vise  dem  rundt  på  Tempelpladsen. 

Den  friske  efterårsmorgen  hørte  Solvor  og  Thor  for 
første  gang  om  templet,  pionererne,  Moroni  og  Mormons 
Bog. 

Da  rundvisningen  var  forbi,  besøgte  de  atter  Tabernak- 
let og  hørte  mere  om  den  historiske  bygning.  Netop  som 
de  skulle  til  at  gå,  begyndte  en  optagelse  af  koret  at  spille. 
»Det  var  som  om  jeg  blev  slået  på  skulderen  i  det  øjeblik,« 
mindes  Solvor.  »Jeg  satte  mig  ned  og  begyndte  at  græde. 
Jeg  kunne  ikke  holde  op.  Thor  forsøgte  at  forklare  min 
sære  opførsel  med,  at  jeg  var  blevet  overvældet  af  den 
smukke  musik,  men  jeg  fortalte  ham  ikke,  hvad  der  vir- 
kelig var  sket,  for  jeg  kunne  ikke  tale.  Ældste  Taylor  sagde 
bare:  'Det  var  Anden.' 

Jeg  kendte  ikke  den  sang,  som  koret  sang,  men  to  tan- 
ker for  gennem  mit  hoved,«  fortsætter  Solvor,  »for  det 
første  følte  jeg  et  inderligt  ønske  om  at  vide,  hvad  denne 
kirkes  medlemmer  havde,  og  for  det  andet  følte  jeg  en 
inderlig  længsel  efter  at  blive  medlem  af  denne  kirke.« 


Da  Solvor  og  Thor  forlod  Tabernaklet,  havde  de  knap 
tid  til  at  nå  deres  fly  kl.  11.  Men  da  de  skyndte  sig  af  sted, 
spurgte  ældste  Taylor:  »Vil  I  gerne  have  besøg  af  missio- 
nærerne derhjemme?« 

Solvor  og  Thor  svarede  straks  »ja«.  De  gav  missio- 
nærerne deres  adresse  og  gik  bort  fra  en  oplevelse,  som  de 
ikke  helt  forstod. 

De  vendte  hjem  med  en  masse  ubesvarede  spørgsmål 
og  begyndte  at  læse  noget  af  den  litteratur,  som  de  havde 
fået  i  Salt  Lake  City  -  et  eksemplar  af  Mormons  Bog,  nogle 
missionærpjecer  og  et  eksemplar  af  Et  stort  og  forunderligt 
værk.  Da  de  var  ivrige  efter  at  få  mere  at  vide,  ringede  de 
til  Kirken  i  Oslo.  Den  10.  januar  1994  bankede  to  ældster 
på  deres  dør. 

Ved  dette  første  besøg  besvarede  ældsterne  Landon 
Wright  og  Kurt  Elison  mange  af  Solvors  og  Thors  spørgs- 
mål. Der  fulgte  mange  flere  besøg.  Thor  og  Solvor  lyttede, 
og  deres  hjerter  blev  rørt,  mens  de  lærte  mere  om  evan- 
geliske sandheder.  De  havde  visse  forbehold,  da  de  hørte 
om  den  første  åbenbaring.  »Jeg  tænkte  meget  over  Joseph 
Smith,«  sagde  Solvor.  »Til  at  begynde  med  syntes  jeg,  at 
det  var  en  underlig  historie,  men  så  indså  jeg,  at  den  slet 
ikke  var  så  underlig. 

Jeg  mindedes  en  lang  nat  35  år  tidligere  -  det  var  lige 
inden  jeg  fødte  mit  første  barn.  Ved  en  hellig  oplevelse  den 
nat  fik  jeg  at  vide,  at  mit  lille  barn  kun  ville  være  hos  mig 
i  kort  tid  -  at  han  snart  ville  blive  taget  tilbage  til  vor  him- 
melske Faders  nærhed.  Jeg  var  helt  knust  og  bad  om,  at 
det  ikke  måtte  være  sandt.  Men  den  følgende  morgen  blev 
mit  barn  født  med  alvorlige  skavanker,  og  lægerne  bekræf- 
tede det,  jeg  havde  hørt.  Jeg  vil  aldrig  glemme  den  for- 
tvivlelse, jeg  følte.« 

Efter  at  have  tænkt  over  den  oplevelse  tænkte  Solvor 
igen  på  beretningen  om  den  første  åbenbaring,  og  hun 
indså,  at  det,  ældsterne  havde  fortalt  dem,  var  sandt  -  at 

Bror  og  søster  Torgersen  sammen  med 
andre  medlemmer  fra  Sandvika  Ward 
i  Oslo  Stav  i  Norge  ved  templet  i 
Stockholm,  herover  (yderst  til  højre), 
og  hjemme,  til  højre. 


Joseph  Smith  havde  set  Faderen  og  Søn- 
nen, og  at  de  havde  talt  til  ham.  »Jeg  tror 
nu,  at  min  egentlige  omvendelse  begyndte 
35  år,  før  vi  fandt  Kirken,«  siger  hun,  »og 
at  mit  barn,  som  jeg  mistede  for  så  længe 
siden,  havde  ventet  på  dette  øjeblik.« 

Inden  påske  havde  Solvor  besluttet  sig 
for  at  blive  døbt.  Da  Thor  stadig  tøvede 
med  at  forpligte  sig  til  dåb,  spurgte  ældsterne  ham:  »Kan 
du  give  os  én  god  grund  til  ikke  at  blive  døbt  sammen  med 
Solvor?« 

»Solvor  og  jeg  talte  indtil  kl.  1  om  natten  om  min  beslut- 
ning,« mindes  Thor.  »Jeg  følte  behov  for  at  være  lidt  alene, 
så  midt  om  natten  gik  jeg  ud  og  arbejdede  på  min  bil.  Jeg 
arbejdede  -  og  jeg  bad.  Jeg  bad  om,  at  det  måtte  stå  klart 
for  mig,  at  det  var  det  rigtige  valg.  Efter  to  lange  timer  fik 
jeg  endelig  den  bekræftelse,  jeg  havde  brug  for.  Jeg  vidste, 
at  der  ikke  var  nogen  god  grund  til  ikke  at  blive  døbt  sam- 
men med  Solvor. « 

Thor  og  Solvor  blev  døbt  den  17.  april  1994.  Et  år  senere 


blev  de  beseglet  i  templet  i  Salt  Lake  City. 
Robert,  det  barn,  de  havde  mistet  36  år 
tidligere,  blev  også  beseglet  til  dem  den 
dag.  »Jeg  vil  aldrig  glemme  det  øjeblik,« 
siger  Solvor.  »Robert  var  der  i  ånden  - 
alle,  som  var  til  stede  kunne  fornemme 
hans  nærvær.« 

Solvor  smiler,  når  hun  mindes  sine 
følelser  efter  det  første  besøg  i  Salt  Lake 
City.  »Da  jeg  gik  rundt  på  Tempelplad- 
sen den  kolde  novemberdag,  følte  jeg  mig 
som  et  helt  nyt  menneske.  Jeg  kom  til 
Tempelpladsen  som  turist  og  gik  derfra 
som  mormon.  Ældste  Taylor  sagde,  at  det 

o 

var  Anden,  som  havde  rørt  mig  den  mor- 
gen i  Tabernaklet,  og  Thor  sagde,  at  det  var  musikken.  De 
havde  begge  ret!  Gud  vidste,  hvilket  redskab  han  skulle 
bruge  for  at  belære  mig  -  og  det  var  koret! « 

Solvor  og  Thor  ved  nu,  hvad  det  var  for  en  sang,  de 
hørte  koret  synge  første  gang  -  »Gud  vær'  med  dig,  til  vi 
ses  igen«  (Salmer  og  sange,  nr.  92).  Siden  dengang  har  de 
føjet  mange  optagelser  med  Tabernakelkoret  til  deres  musik- 
samling, og  de  har  endda  overværet  en  af  korets  koncer- 
ter. Men  af  alle  de  smukke  stykker  musik  på  korets  reper- 
toire vil  intet  røre  dem  så  inderligt,  som  den  første  smukke 
salme  gjorde:  »Til  vi  ses  i  fredens  hjem  . . .  Gud  vær'  med 
dig,  til  vi  ses  igen.«  □ 

UKUELIG 

MARY  ANN 


«,»/> 


Rex  G.  Jensen 


Mary  Ann,  der  ikke  var 
ukendt  med  trængsler,  bar 
sin  tids  prøvelser  og  lidel- 
ser med  tro  og  stoisk  ro. 

Den  sidste  dages  hellige  pioner 
Mary  Ann  Angell  Young  var 
et  levende  vidnesbyrd  på,  at 
tro  på  Gud  og  hans  evangelium  er 
grund  nok  til  at  udholde  trængsler  med 
værdighed,  tålmodighed  og  urokke- 
ligt håb.  Hendes  hengivenhed  over  for 
evangeliet  var  så  inderlig,  og  hendes 
tillid  til  Herren  så  grundfæstet,  at  ingen 
forfølgelse,  intet  slid,  ingen  sygdom 
eller  adskillelse  fra  sine  kære,  hverken 
i  liv  eller  død,  kunne  rokke  hendes  tro. 

ÆGTESKAB  MED  EN 
»GUDS  MAND « 


Mary  Ann,  der  blev  født  i  Seneca  i 
Ontario  County  i  staten  New  York  i 


1803,  blev  opdraget  af  gudfrygtige 
forældre.  Da  familien  flyttede  til  Pro- 
vidence  i  staten  Rhode  Island,  slut- 
tede Mary  Ann  sig  til  Free  Will  Bap- 
tist Church  og  udviklede  en  stærk 
interesse  for  Bibelen. 

»Hendes  studium  afskrifterne,  især 
profetierne,  optog  hendes  sind  så 
meget,  at  hun  tillidsfuldt  så  frem  til 
deres  opfyldelse,  og  som  følge  deraf 
besluttede  hun,  at  hun  ikke  ville  gifte 
sig,  før  hun  'traf  en  Guds  mand.'«1  Den 
velsignelse  opnåede  hun  flere  år  senere, 
kort  efter  sin  omvendelse  til  det  gen- 
givne evangelium. 

Mary  Ann  hørte  om  Mormons  Bog, 
da  ældste  Thomas  B.  Marsh  forkyndte 
genoprettelsens  budskab  i  Providence 
i  1830.  Hun  bad  ham  om  et  eksem- 
plar af  den  hellige  bog,  som  hun  bøn- 
somt  læste  og  troede  på.  »Hun  bar  ofte 
vidnesbyrd  om,  at  Ånden  vidnede  for 
hende  om  Mormons  Bogs  sandhed,  da 


Mary  Anns  indsats  for  at  lindre  andres 

lidelser  levede  fuldt  ud  op  til  hendes  tro  på 

Jesu  Kristi  gengivne  evangelium. 

Brigham  Young  kom  sig  efter  en  alvorlig  sygdom  takket  være 
sin  hustru  Mary  Anns  omsorg  og  inspirerede  behandling. 


hun  holdt  bogen  i  sine  hænder.  Det 
vidnesbyrd  var  så  stærkt,  at  hun  aldrig 
senere  kunne  tvivle  på  det,«  skrev  hen- 
des levnedsskildrer  Emmeline  B. 
Wells.2 

To  år  senere  rejste  Mary  Ann  til 
New  York  for  selv  at  undersøge  det 
nye  trossamfund.  Hendes  forældre, 
som  besøgte  venner  i  nærheden  af 
Palmyra,  havde  ikke  i  deres  breve  for- 
talt nok  om  den  nye  tro  til  at  stille 
hende  tilfreds.  Så  hun  rejste  hen  til 
sine  forældre,  og  sammen  hørte  og 


antog  de  det  gengivne  evangelium  og 
blev  døbt  af  ældste  John  R  Greene,  der 
var  Brigham  Youngs  svoger. 

Eftersom  hendes  forældre  ikke  var 
i  stand  til  at  slutte  sig  til  de  hellige  i 
Ohio  i  1833,  rejste  Mary  Ann  alene 
til  Kirtland.  Der  mødte  hun  i  en  alder 
af  30  år  sin  længe  ventede  »Guds 
mand«.  Da  hun  hørte  Brigham  Young 
prædike,  følte  hun  sig  »instinktivt  til- 
trukket af  ham  og  . . .  beundrede  ham 
så  meget,  at  da  . . .  han  anmodede 
hende  om  at  blive  hans  hustru,  sagde 


hun  uden  tøven  ja,  i  visheden  om,  at 
han  var  hendes  sande  livsledsager.«3 
Efter  en  kort  forlovelse  blev  de  gift 
den  18.  februar  1834,  to  år  efter  at 
Brighams  første  hustru,  Miriam  Works, 
var  død  og  havde  efterladte  Brigham 
alene  med  to  små  døtre.  Brigham  skrev 
i  sin  dagbog,  at  Mary  Ann  »tog  sig  af 
mine  børn,  passede  mit  hjem  og  arbej- 
dede trofast  for  min  families  og  rigets 


interesser.« 


LIDELSENS  OVN 

Skønt  de  nygifte  bestemt  ikke  var 
ukendte  med  trængsler,  skulle  de  snart 
opleve  endnu  sværere  tider.  Mary  Ann 
havde  knap  nået  at  sætte  sit  hjem  i 
orden,  før  Brigham  drog  af  sted  for  at 
følge  profeten  på  marchen  med  Zions 
hær,  og  pøblens  forfølgelser  tog  til  i 
både  Ohio  og  Missouri. 

I  december  1837  udelukkede  Joseph 
Smith  ca.  40  frafaldne  af  Kirken  ved 
en  »gennemgribende  lugning.«5  Denne 
handling  førte  til  forfølgelse,  had  og 
trusler  om  vold  og  død  mod  Brigham, 
som  ihærdigt  havde  vidnet  mod 
oprørerne  og  forsvaret  profeten.  Brig- 
hams liv  var  i  fare,  og  han  flygtede  fra 
Kirtland  den  22.  december.  Kort  efter 
forlod  også  Joseph  og  andre  trofaste 
medlemmer  Kirtland. 

Hele  den  vinter  måtte  Mary  Ann 
og  hendes  fem  børn  klare  sig  selv,  mens 
apostater  terroriserede  dem  og  hær- 
gede deres  hjem  i  den  fejlagtige  tro,  at 

Brigham  gemte  sig  der.  Plageånderne 
»brugte  'trusler  og  et  vulgært  sprog' 
som  rystede  [Mary  Anns]  følelser,  så 
hendes  helbred  blev  svækket.  Det  var, 
fortalte  hun  senere  sin  levnedsskildrer, 
'utvivlsomt  mit  livs  sværeste  prøvel- 


se.'«6 


I  februar  1838  samlede  Mary  Ann, 
der  nu  led  af  tuberkulose,  sine  børn  og 
de  få  ejendele,  som  pøblen  ikke  havde 
berøvet  dem,  og  foretog  den  lange, 
vanskelige  rejse  fra  Kirtland  i  Ohio  til 
Richmond  i  Missouri  for  at  blev  gen- 
forenet med  sin  mand.  »Han  blev  så 
. . .  chokeret  over  forandringen  i  hen- 
des fremtoning,  at  hans  første  ord  var: 
'Du  ser  jo  ud,  som  om  du  stod  med  det 
ene  ben  i  graven.'«7 

Brigham  kunne  nu  bruge  sin  tid  på 
at  pleje  Mary  Ann.  Herren  var  også 
klar  over  hendes  desperate  behov  for 
hvile  og  omsorg.  Den  17.  april  1838 
modtog  Joseph  Smith  en  åbenbaring, 
som  midlertidigt  frigjorde  Brigham  fra 
hans  tyngende  ansvar  i  Kirken  og  der- 
med gav  ham  mulighed  for  at  vie  sin 
tid  til  sin  familie  og  sin  syge  hustru.8 

Men  den  tiltrængte  hvile  blev  kort- 
varig. Spændinger  og  sammenstød  mel- 
lem de  hellige  og  Missouris  indbyggere 
tog  til,  indtil  Kirkens  medlemmer  i  okto- 
ber 1838  igen  blev  drevet  bort  fra  deres 
hjem.  I  februar  1839  blev  familien 
Young  og  flere  end  800  andre  hellige 
tvunget  til  at  forlade  staten.  De  trod- 
sede vinterens  kulde  og  søgte  tilflugt 
i  staten  Illinois.  Eftersom  deres  vogne 


og  dyr  var  blevet  inddraget,  måtte  de 
fleste  af  de  forarmede  hellige  gå. 

Under  denne  hårde  udvandring 
drog  Brigham  Young  i  forvejen  med 
sin  familie  og  fandt  husly  til  dem,  hvor- 
efter han  vendte  tilbage  for  at  ledsage 
de  svagere  og  forældreløse  hellige 
videre.  Mary  Ann  og  børnene  boede 
1 1  forskellige  steder  under  denne  tre 
måneder  lange  prøvelse. 

OVER  FLODEN  OM  VINTEREN 

Ti  dage  efter  at  Mary  Ann  havde  født 
Emma  Alice  i  Montrose  i  Iowa- territo- 
riet den  4.  september  1839,  kaldte  plig- 
ten atter  hendes  mand  bort  -  på  mis- 
sion til  England.  Brigham  var  så  syg,  at 
han  ikke  kunne  gå  uden  støtte,  og  hele 
hans  familie  var  også  plaget  af  sygdom. 

Ved  deres  triste  afsked  sagde  Mary 
Ann  til  ældste  Young:  »Drag  af  sted 
og  fuldfør  din  mission,  så  vil  Herren 
velsigne  dig,  og  jeg  vil  gøre  mit  bedste 
for  at  tage  vare  på  mig  selv  og  bør- 
nene.«9 Hun  satte  sin  lid  til  Gud  og 
glædede  sig  over,  at  hun  havde  kræf- 
ter nok  til  at  tage  afsked  med  sin  mand, 
inden  han  rejste. 

Mellem  Nauvoo  og  Montrose  er 
Mississippi-floden  1,6  kilometerbred. 
Mary  Ann  var  ofte  nødt  til  at  sætte 
over  den  farlige  flod  i  en  lille  jolle  for 
at  hente  mad.  En  dag  sent  i  novem- 
ber 1839  led  Mary  Ann  af  malaria  og 
hendes  sultne  børn  græd  af  længsel 
efter  mad. 


Mary  Ann  kastede  et  laset  tæppe 
ned  i  båden  og  pakkede  det  om  sig  selv 
og  den  nyfødte  Emma  Alice.  Et  vin- 
teruvejr var  trukket  op,  og  der  blæste 
en  stiv  nordvestenvind  hen  over  flo- 
den. Mary  Ann,  der  kun  var  iført  en 
tynd  bomuldskjole  og  et  sjal,  roede  ud 
i  de  stormombruste  bølger,  som  gen- 
nemblødte både  hende  og  hendes  baby. 

Langt  om  længe  nåede  Mary  Ann 
frem  til  Nauvoo  og  besøgte  en  ven, 
som  bespiste  hende.  »Søster  Young 
kom  ind  i  mit  hjem  . . .  med  sin  lille 
Alice  i  favnen.  Hun  var  ved  at  besvi- 
me af  kulde  og  sult,  og  hun  var  driv- 
våd,« skrev  denne  søster.  »Jeg  forsøgte 
at  overtale  hende  til  at  blive,  men  hun 
afslog  og  sagde:  'Børnene  derhjemme 
er  også  sultne.'  Jeg  vil  aldrig  glemme, 
hvordan  hun  så  ud,  rystende  af  kulde 
og  klædt  i  en  tynd  kjole  . . .  Hun  kom 
tilbage  [fra  tiendekontoret]  med  nogle 
kartofler  og  lidt  mel,  som  hun  syntes 
meget  taknemlig  for,  og  . . .  svag,  som 
hun  var  fra  kuldegysninger  og  feber, 
kæmpede  hun  sig  ned  til  flodbredden« 
for  at  ro  hjem  igen.10 

EN  FRELSENDE  ENGEL 


Da  Brigham  vendte  hjem  fra  England, 
blev  han  ramt  af,  hvad  man  i  dag  mener 
må  have  været  skarlagensfeber.  Det  var 
vinter,  og  familien  boede  i  en  bjælke- 
hytte, der  kun  havde  et  tæppe  som  dør. 
»Da  feberen  forlod  mig  den  18. 
dag,«  skrev  Brigham,  »var  jeg  ...  så 

tæt  på  døden,  at  jeg  end  ikke  kunne 
lukke  øjnene  ...  og  min  vejrtrækning 
gik  i  stå  . . .  [Mary  Ann]  kastede  koldt 
vand  i  ansigtet  på  mig;  men  da  det  ikke 
hjalp,  smed  hun  en  håndfuld  stærk 
kamfer  i  ansigtet  og  øjnene  på  mig, 
heller  ikke  det  mærkede  jeg  ...  Hun 
holdt  mig  så  for  næsen ...  og  anbragte 
sin  mund  direkte  over  min  og  pustede 
ned  i  mine  lunger,  indtil  hun  havde 
fyldt  dem  med  luft.  Det  satte  gang  i 
mine  lunger,  og  jeg  begyndte  atter  at 
trække  vejret.«11  Den  inspirerede 
behandling,  som  nu  er  en  almindelig 
anvendt  teknik,  var  ikke  kendt  eller 
brugt  før  i  det  20.  århundrede. 

Brigham  byggede  senere  et  nyt  hjem 
til  sin  familie  i  Nauvoo,  og  en  vis  grad 
af  fred  og  fremgang  hvilede  over  den 
opblomstrende  by.  Men  inden  længe 
rejste  modstanden  mod  de  hellige  sig 
igen,  indtil  de  atter  måtte  forlade  deres 
hjem  midt  om  vinteren. 

På  vandring  vestover  gjorde  Mary 
Ann  hyppigt  brug  af  sine  helsebrin- 
gende talenter.  Hun  plejede  Thomas 
L.  Kane,  hvilket  fik  ham  til  at  vie  sit 
liv  til  at  hjælpe  de  hellige  og  andre 
undertrykte  mennesker.  Hun  plejede 
også  Eliza  R.  Snow. 

I  Winter  Quarters  i  Nebraska 
»udførte  søster  Young  en  ædel  mis- 
sion. Næsten  hver  eneste  hytte  i  bo- 
sættelsen var  plaget  af  sygdom,  og  der 
var  kun  få  levnedsmidler  og  slet  ingen 
bekvemmeligheder  ...  [Mary  Ann], 
der  forhørte  sig  om  alles  behov  og  gav 


medicin  og  omsorg  til  de  trængende, 
var  i  sandhed  en  frelsende  engel.«12 

Mary  Ann  rejste  ikke  af  sted  til 
Saltsødalen  sammen  med  sin  mand  i 
foråret  1847. 1  stedet  blev  hun  tilbage 
for  at  tage  sig  af  børnene  og  andre. 

Tre  uger  efter  at  Brigham  Young  var 
ankommet  til  Saltsødalen,  vendte  han 
tilbage  efter  sin  familie.  Sammen  nåede 
de  deres  nye  hjem  i  Utah  den  20.  sep- 
tember 1848. 

I  betragtning  af  de  afsavn  og  trængs- 
ler, som  familien  havde  måtte  lide  før, 
levede  de  i  relativ  fred  og  velstand  i 
mange  år.  Men  Mary  Anns  velstand 
ændrede  ikke  på  »hendes  adfærd  over 
for  . . .  sin  næste.  Hun  tog  sig  altid  af 
de  fattige  og  ingen  blev  sendt  tom- 
hændet bort.«" 

Mary  Ann  fødte  seks  børn  og  tog 
sig  af  to  adoptivdøtre;  hendes  søn  Brig- 
ham Young  jun.  blev  senere  apostel. 

Mary  Ann  levede  fem  år  efter  sin 
mands  død.  To  år  før  sin  død,  den  27. 
juni  1882,  voldte  kroniske  sygdomme 
hende  store  lidelser,  ligesom  også 
senere  »de  alvorlige  smerter  gjorde  det, 
som  hun  bar  med  stor  tålmodighed  og 
fuldstændig  lydighed  mod  sin  him- 
melske Faders  vilje.«14 

Trods  sit  livs  trængsler  udviste  Mary 
Ann  en  urokkelig  tillid  til  Herren. 
»Altid  munter  og  livlig«15  gennemle- 
vede hun  en  lang  række  trængsler  med 
fantastisk  trofasthed  og  villighed  og 
»skuede  altid  opad  mod  det  sted,  hvor- 
fra hjælpen  ville  komme.«16 


Den  vigtigste  kilde  til  styrke  var 
hendes  vidnesbyrd.  Hun  bar  ofte  vid- 
nesbyrd om,  at  Joseph  Smith  var  Guds 
profet,  og  at  Brigham  Young  var  hans 
retmæssige  efterfølger.  I  sit  liv  havde 
hun  ofte  set  disse  lederes  profetier 
opfyldt,  »jeg  ved  det  for  mig  selv,« 
sagde  hun,  »og  jeg  bærer  vidnesbyrd 
for  hele  verden,  at  dette  er  det  evige 
evangelium,  åbenbaret  ved  Guds  inspi- 
rations kraft  og  ved  englebesøg  i  tider- 
nes fyldes  uddeling.«17  □ 


NOTER 

1.  Kate  B.  Carter,  red.,  Our  Pioneer 
Hentage,  20  bind,  1958,  1:420. 

2.  Emmeline  B.  Wells,  »Biography  of 
Mary  Ann  Angell  Young,«  Juvenile 
Instructor,  1.  januar  1891,  s.  17. 

3.  Ibid. 

4.  Leonard  J.  Arrington,  Brigham 
Young:  American  Moses,  1985,  s.  37. 

5.  Ibid.,  s.  61. 

6.  Ibid. 

7.  Wells,  »Biography«,  s.  19. 

8.  History  of  the  Church,  3:23. 

9.  Emmeline  B.  Wells,  »Biography  of 
Mary  Ann  Angell  Young«,  Juvenile 
Instructor,  15.  januar  1891,  s.  56. 

10.  Ibid.,  s.  57. 

11.  Elden  J.  Watson,  red.,  Manuscript 
History  of  Brigham  Young,  1801-1 844, 
1968,  s.  125. 

12.  Emmeline  B.  Wells,  »Biography  of 
Mary  Ann  Angell  Young«,  Juvenile 
Instructor,  1.  februar  1891,  s.  94. 

13.  Ibid.,  s.  95. 

14.  Ibid. 

15.  Emmeline  B.  Wells,  »Biography  of 
Mrs.  Mary  Ann  Young«,  Woman's 
Exponent,  15.  september  1887,  s.  59. 

16.  Emmeline  B.  Wells,  »L.D.S. 
Women  of  the  Past«,  Woman's  Exponent, 
9.  maj  1908,  s.  66. 

17.  Emmeline  B.  Wells,  »Biography  of 
Mrs.  Mary  Ann  Young«,  Woman's 
Exponent,  15.  september  1887,  s.  59. 


STJERNEN 

24 


O"* 
O-N 


c* 


< 


P-l 


Z 


H 

CD 


P4 


w 


en 
w 

< 


w 


en 


en 


Hh 

< 


w 


en 


e4 


en 


PQ 


< 

o 


HISTORIER      FRA      MORMONS      BOG 


Jesus  Kristus  forklarer 
nadveren  og  bøn 


Jesus  Kristus  sendte  sine  disciple  ud  efter  brød  og  vin,  og 
han  bad  nephiterne  sætte  sig  på  jorden. 

3  Nephi  18:1-2 


Il  - 1 

Da  disciplene  vendte  tilbage,  brød  Frelseren  brødet  i  små  styk-      Han  sagde,  at  det  at  deltage  i  nadveren  var  et 
ker  og  velsignede  det,  hvorefter  han  gav  noget  af  det  til  sine      om,  at  de  altid  ville  erindre  ham  og  hans  offer, 
disciple,  og  derefter  bad  han  dem  om  at  uddele  det  til  folket,      de  have  hans  Ånd  hos  sig. 
3  Nephi  18:3-4  ■  3  Nephi  18:6-7 


vidnesbyrd 
Og  så  ville 


Jesus  Kristus  velsignede  vinen  og  gav  lidt  af  den  til  sine 
disciple.  Disciplene  gav  vin  til  folket. 
3  Nephi  18:8 


Han  fortalte  sine  disciple,  at  deltagelse  i  nadveren  viser,  at 
vi  er  villige  til  at  holde  hans  bud. 
3  Nephi  18:10 


ØRNESTJERNEN 

Jesus  lovede  atter,  at  de,  der  modtager  nadveren  og  altid 
erindrer  ham,  vil  have  hans  Ånd  til  at  hjælpe  sig. 
3Nephil8:ll 


Han  fortalte  sine  disciple,  at  de  ville  blive  velsignet,  hvis  de 

ville  holde  hans  bud. 

3Nephil8:14 


"■:■        .'■'■' 


• 


Han  sagde,  at  de  altid  skulle  bede,  og  at  de  skulle  bede, 
sådan  som  de  havde  set  ham  bede. 

3  Nephi  18:1546 


Frelseren  gav  alle  nephiterne  befaling  om  at  bede  i  hans 
navn  til  Faderen  og  til  at  bede  med  deres  familier. 
3  Nephi  18:17-21 


Han  sagde,  at  folket  ofte  skulle  komme  sammen,  at  tage 
imod  andre  med  åbne  arme  ved  møderne,  at  bede  for  dem 
og  være  gode  eksempler  for  dem. 
3  Nephi  18:22-24 


Frelseren  gav  sine  disciple  magt  til  at  overdrage  Hellig- 
ånden. Så  dækkede  en  sky  folket,  så  kun  disciplene  så  Jesus 
Kristus  stige  til  himmels. 
3  Nephi  1:36-39 

FIKTION 


HEMMELIG 
UGE 


Jennifer  Jensen 

ILLUSTRERET  AF  ELISE  BLACK 


Primarylektioner  kan  sandelig  ændre  meget!  I  sidste 
uge  sagde  søster  Persson,  at  eftersom  vi  skulle 
døbes  i  år,  skulle  vi  prøve  at  gøre  det,  som  Jesus  vil 
have,  vi  skal  gøre  og  følge  hans  eksempel.  »Mette,« 
spurgte  hun  mig,  »hvorfor  gjorde  Jesus  så  meget  for 
andre  mennesker?« 

Jeg  svarede:  »Fordi  han  elskede  dem.« 

Så  talte  vi  om  at  tjene  andre  mennesker  af  kærlighed 


og  ikke  for  at  få  tak.  Til  sidst  fik  søster  Perssons  øjne  et 
særligt  glimt,  og  Julie  sukkede,  fordi  hun  vidste,  at  det 
betød,  at  søster  Persson  havde  en  opgave  til  os.  »Jeg  vil 
bede  hver  af  jer  om  at  gøre  noget  for  en  eller  anden  hver 
dag  i  denne  uge,  uden  at  de  ved  det,«  udfordrede  hun 
os.  »Små  gode  gerninger  kan  have  stor  betydning  for 
andre  mennesker.« 

Det  ville  altså  blive  svært  i  min  familie.  Mor  og  far 
lægger  mærke  til  alt,  hvad  vi  gør,  især  fordi  de  som  regel 
skal  sige  tingene  til  os  mange  gange,  før  der  sker  noget. 
De  ville  blive  meget  mistænksomme,  hvis  tingene  plud- 
selig begyndte  at  ske  afsig  selv. 

Mandag  efter  skoletid  sagde  mor,  at  hun  skulle  følge 
min  storesøster  Jeanette  til  lægen.  Så  snart  hun  var  gået, 
kiggede  jeg  udenfor  og  så,  at  min  bror  Buster  spillede 
basketball.  Jeg  vidste,  at  han  ikke  ville  komme  ind  lige 
med  det  samme.  Jeg  vaskede  op  og  stillede  alt  på  plads. 
Det  var  faktisk  Busters  tur  til  at  vaske  op,  men  han  ven- 
ter altid,  indtil  mor  nærmest  råber  af  ham.  Denne  gang 
behøvede  mor  ikke  at  råbe  op,  og  Buster  ville  tro,  at  mor 
havde  vasket  op  for  ham.  Ingen  ville  gætte,  at  jeg  havde 
taget  opvasken. 

Det  føltes  underligt  den  aften  -  på  en  måde  ganske 
fredfyldt.  Buster  lavede  lektier  uden  at  blive  bedt  om 

det,  og  Jeanette  og  mor  ryddede  muntert  op  efter  aftens- 
maden. Ingen  sagde  noget  om,  at  opvasken  var  blevet 
klaret. 

Om  tirsdagen  bagte  vi  småkager.  Da  vi  var  færdige, 
tog  jeg  seks  kager  op  af  krukken,  pakkede  dem  ind  i  en 
serviet  og  lagde  dem  i  en  lille  brun  papirspose.  Fru  Hen- 
riksen inde  ved  siden  af  er  enke  og  bor  helt  alene.  Jeg 


ved,  at  hun  elsker  mors  småkager,  så  jeg  stillede  dem  på 
hendes  dørtrin,  ringede  på  og  gemte  mig  bag  en  busk. 
Hun  blev  meget  glad,  da  hun  fandt  småkagerne. 

Onsdag  efter  skoletid  opdagede  jeg,  at  Jeanette  ikke 
havde  redt  sin  seng,  så  jeg  gjorde  det  for  hende.  Det  var 


svært,  for  jeg  skulle  arrangere  sengetæppet 
helt  rigtigt.  Til  sidst  så  det  ud  til  at  være  i  orden,  men  da 
jeg  så  ordentligt  efter,  stak  der  noget  af  lagnet  ud  under 
tæppet.  Jeg  var  lige  ved  at  græde.  Jeg  stak  det  bare  ind 
under  madrassen,  så  jeg  slap  for  at  gøre  det  helt  om,  og 
jeg  håbede  på,  at  hun  ikke  ville  gætte,  at  det  var  mig, 
der  havde  redt  sengen.  Da  Jeanette  kom  hjem  den  aften, 
sagde  hun  ikke  noget  om  det. 

Da  jeg  stod  op  næste  morgen,  spekulerede  jeg  på,  om 
det  overhovedet  var  værd  at  gøre  noget,  for  alle  syntes 
bare  at  være  ligeglade.  Jeg  mener,  ingen  havde  lagt 
mærke  til  noget  og  spurgt,  hvem  der  havde  gjort  det! 
Men  jeg  ville  gerne  kunne  fortælle  søster  Persson,  at  jeg 
havde  gjort,  som  hun  bad  om,  så  jeg  fortsatte. 

Far  havde  stadig  mudder  på  sine  støvler  fra  sidste  uge, 
og  jeg  vidste,  at  han  skulle  bruge  dem  på  lørdag,  så  da 

jeg  kom  hjem  fra  skole,  fandt  jeg  den  gamle  kniv,  han 
bruger  som  skraber.  Og  så  brugte  jeg  en  hel  time  på  at 
gøre  dem  rene  igen.  Det  meste  af  tiden  håbede  jeg  på,  at 
han  ville  blive  glad  for  det. 

Fredag  morgen  var  min  madpakke  parat,  da  jeg  kom 
ned.  Mor  måtte  have  smurt  den  -  Jeg  havde  endda  fået 
ostekiks  med.  Så  jeg  gav  hende  et  ekstra  stort  knus  og 
følte  mig  godt  tilpas  igen.  Om  eftermiddagen  lagde  jeg 
alt  det  rene  tøj  på  plads,  mens  hun  skrællede  gulerødder 
og  kartofler  til  aftensmaden,  og  så  havde  jeg  det  endnu 
bedre. 

Lørdag  morgen  stod  Buster  og  jeg  tidligt  op  for  at  se 
fjernsyn.  Vi  får  lov  til  at  se  fjernsyn,  indtil  alle  er  stået  op 
og  det  er  tid  til  de  huslige  pligter.  Far  kom  ind  med  støv- 
lerne på  og  gav  mor  et  kys.  »Tak  fordi  du  har  renset  dem, 
skat,«  sagde  han.  »Jeg  har  udskudt  det  hele  ugen.« 

Mor  så  overrasket  ud.  »Men  jeg  har  ikke  . . .« 


Men  far  var  allerede  ude  af  døren.  Jeg  kiggede  bare  på 
fjernsynet  og  smilede  indvendigt,  hvor  mor  ikke  kunne 
se  det. 

Mor  lod  os  se  fjernsyn  en  halv  time  ekstra,  før  hun  sluk- 
kede og  sagde:  »Klæd  jer  på,  for  nu  skal  vi  arbejde.«  Hun 
lød  glad,  så  vi  vidste,  at  det  ville  blive  en  sjov  arbejdsdag. 

Jeg  nåede  hele  vejen  gennem  mit  værelse  og  hen  til 
kommoden,  før  jeg  opdagede,  at  en  eller  anden  allerede 
havde  redt  min  seng  -  sengetæppet  lå  helt  glat  og  fint, 
og  puden  var  rettet  til.  Nedenunder  fløjtede  mor.  Jeg 
smilede,  både  indvendig  og  udvendig.  Små  ting  kan  san- 
delig betyde  meget.  Jeg  havde  en  del  at  fortælle  søster 
Persson  på  søndag.  □ 


LØRDAG 

FRED  VED 
LYDIGHED 


Ældste  Rex  D.  Pinegar 

De  Halvfjerds 


En  dag  modtog  jeg  en  telefonopringning  fra  mit 
barnebarn  Joel.  Han  var  blevet  inviteret  med  en 
flok  skolekammerater  til  Sea  Camp  i  San  Diego. 
De  ville  få  lov  at  kigge  bag  kulisserne  i  Sea  World  og  se, 
hvordan  dyrepasserne  arbejdede  og  hjælpe  med  at  fodre 
havdyrene.  Hans  problem  var,  at  turen  fandt  sted  i  en 
weekend,  og  de  skulle  dykke  og  lege  på  stranden  om  søn- 
dagen. 

Hans  forældre  ville  ikke  have,  at  han  skulle  tage 
med,  men  de  ville  lade  ham  selv  træffe  en  afgørelse. 
Han  forsikrede  dem  om,  at  selvom  han  ikke  kunne 
være  i  kirke  om  søndagen,  så  ville  han  ikke  gå  ud  og 
svømme.  Han  sagde:  »Jeg  kan  sidde  på  stranden  omgi- 
vet af  Guds.  skaberværk.  Det  ville  vor  himmelske  Fader 
da  ikke  blive  sur  over,  vel?« 

Joel  ville  vide,  hvad  jeg  syntes,  han  skulle  gøre.  Jeg 
svarede  ham  med  et  spørgsmål:  »Joel,  hvad  tror  du,  at 
Jesus  ville  have,  du  skulle  gøre?« 

Hans  stemme  lød  lidt  trist,  da  han  svarede:  »Bedste- 


far, jeg  tror  ikke,  at  han  ville  være  glad  for,  at  jeg  gjorde 
det  på  en  søndag.« 

Og  så  besluttede  han  sig  for  ikke  at  tage  med.  Det 
havde  ikke  været  en  let  beslutning  at  træffe,  men  det 
var  den  rigtige. 

Vi  må  alle  træffe  svære  beslutninger.  Der  er  mange 
spændende  ting,  som  vil  føre  os  væk  fra  Kristus,  hvis  vi 
vælger  dem.  De  biograf-  og  videofilm  vi  vælger  at  se, 
den  morskab  vi  søger,  den  musik  vi  lytter  til,  det  tøj  vi 
går  i  og  det  vi  siger  påvirkes  alt  sammen  af,  hvor  stærkt 
et  ønske  vi  har  om  at  følge  Kristus. 

Når  vi  træffer  vores  beslutninger,  føler  vi  måske,  at 
det  er  for  hårdt  at  blive  holdt  udenfor  eller  gå  glip  af  det, 
som  verden  synes  er  helt  i  orden.  Men  når  vi  vælger  at 
følge  Kristus,  vil  vi  opleve  den  fred  og  tryghed,  som 
kommer  af  at  træffe  de  rette  valg.  Han  vil  indgyde  os 
mod,  når  vi  er  nødt  til  at  stå  alene. 

(Tilpasset  fra  en  tale  ved  oktoberkonferencen  1991). 


PASKE- 
BERET- 
NINGEN 


Fortalt  af  Marita  Schugk 


KRISTUS  MED  BØRNENE,  AF  HARRY  ANDERSON 


2   En  dag  fortalte  Jesus  sine 
disciple  (de  mennesker,  der 
troede  på  ham) ,  at  han 
skulle  rejse  bort.  Han  sagde,  at  de 
skulle  huske  ham  og  elske  hinanden. 

Jesus  spiste  nadveren  sammen 
med  sine  disciple  for  at  vise  os,  at 
den  er  meget  vigtig.  Vi  tager  nad- 
verbrødet og  vandet  som  en  hjælp 
til  at  huske  ham. 

Han  sagde:  »Gør  dette  til  ihukom- 
melse af  mig«  (Luk  22:19). 


1    Jesus  har  været  et  lille  barn, 
ligesom  dig.  Han  elsker  dig. 
Han  har  altid  elsket  små  børn. 
»Og  han  tog  dem  i  favn  og  lagde 
hænderne  på  dem  og  velsignede  dem« 
(Mark  10:16). 


4  Senere  lod  onde  mennesker 
Jesus  piske,  og  de  fik  ham 
sømmet  til  et  trækors.  Jesus 
hang  på  korset  i  lang  tid.  Og  selvom 
det  ikke  var  nat  endnu,  så  blev  det 
helt  mørkt.  Jesus  døde,  og  hans  ånd 
forlod  hans  krop. 

»Og  der  faldt  mørke  over  hele  jor- 
den . . .  Og  Jesus  råbte  med  høj  røst: 
'Fader,  i  dine  hænder  betror  jeg  min 
ånd'«  (Luk  23:44,  46). 


UDSNIT  AF  DEN  SIDSTE  NADVER,  AF  CARL  BLOCH.  ORIGINALEN 
HÆNGER  I  FREDERIKSBORG  SLOTSKIRKE.  GENGIVET  MED  TILLADELSE 
FRA  FREDERIKSBORG  MUSEUM. 


3  Jesus  vidste,  hvad  der  skulle 
ske  med  ham.  Han  fortalte 
sine  disciple,  at  på  den 
tredje  dag,  efter  at  onde  mennesker 
havde  slået  ham  ihjel,  skulle  han 
leve  igen  og  aldrig  mere  dø.  I  Getse- 
mane  Have  led  og  blødte  Jesus  for 
alle  menneskers  synder.  De,  der 
omvender  sig  og  tror  på  ham  skal  få 
evigt  liv. 


»I  sin  angst  bad  han  endnu  mere 
indtrængende,  og  hans  sved  blev  som 
bloddråber,  der  faldt  på  jorden« 
(Luk  22:44). 


KRISTUS  I  GETSEMANE,  AF  HARRY  ANDERSON.  GENGIVET  MED 
TILLADELSE  FRA  PACIFIC  PRESS  PUBLISHING. 


5  Josef,  en  af  Jesu  venner,  fik 
hans  lig  taget  ned  fra  korset 
og  svøbte  det  i  et  rent  lagen. 
Derefter  blev  hans  lig  lagt  i  en  grav, 
og  indgangen  til  graven  blev  lukket 
med  en  stor  sten. 


»Så  tog  Josef  Jesu  legeme  og  svøbte 
det  i  et  rent  lagen  og  lagde  det  i  den 
nye  grav,  som  han  havde  ladet  hugge 
ud  i  klippen  til  sig  selv.  Og  han  væltede 
en  stor  sten  for  indgangen« 
(Matt  27:59-60). 


KRISTI  BEGRAVELSE,  AF  CARL  BLOCH.  ORIGINALEN  HÆNGER  I 
FREDERIKSBORG  SLOTSKIRKE.  GENGIVET  MED  TILLADELSE  FRA 
FREDERIKSBORG  MUSEUM. 


6  Søndag  morgen,  tre  dage 
efter  at  Jesus  var  død,  rul- 
lede en  engel  stenen  væk  fra 
indgangen.  Da  Maria  og  Maria  Mag- 
dalene kom  ud  til  graven  og  så,  at 
den  var  tom,  blev  de  bange. 

»Englen  sagde  . . .  'Frygt  ikke  . . .  han 
er  opstået,  som  han  har  sagt'«  (Matt 
28:5-6). 


FRYGTSOMT  HAB,  AF  DEREK  HEGSTED 


7  Jesus  var  opstået.  Hans  ånd 
og  hans  krop  var  sammen 
igen.  Men  det  forstod  Maria 
Magdalene  ikke.  Jesus  kaldte  hende 
ved  navn  og  talte  med  hende.  Hun 
genkendte  hans  stemme  og  vidste  så, 
at  han  virkelig  var  opstået  fra  de 
døde. 

Jesus  viste  sig  for  andre.  De  så  og 
rørte  ved  hans  opstandne  krop. 

»Se  på  mine  hænder  og  fødder  -  det 
er  mig.  Føl  på  mig  og  se;  en  ånd  har 
ikke  kød  og  knogler,  som  I  ser,  jeg  har« 
(Luk  24:39). 


8  Fordi  Jesus  opstod, 
vil  vi  også  opstå,  efter 
at  vi  er  døde.  Det  er 
det,  påsken  handler  om.  Jesus 
lever,  og  på  grund  af  hans 
offer,  skal  vi  leve  igen  og  få 
tilgivelse  for  vores  synder, 
hvis  vi  vil  omvende  os  og  tro 
på  ham.  □ 


FÆLLESTID 


OMVENDELSE  - 

AT  GØRE  DET  FORKERTE 

GODT  IGEN 


Karen  Ashton 


»Thi  se,  jeg,  Gud,  har  lidt  dette  for  alle,  for  at  de, 
som  vil  omvende  sig,  ikke  skal  lide«  (L&P  19:16). 


Hvad  er  evangeliets  anden  grundsætning  i 
den  fjerde  trosartikel?  Hvis  du  sagde 
»omvendelse«,  så  har  du  ret! 
Omvendelse  er  at  holde  op  med  at  gøre  noget  forkert 
og  så  gøre  det  rigtige  i  stedet  for.  Frelseren  ønsker,  at  du 
skal  holde  dig  fra  det  dårlige  og  komme  til  ham  (se  3 
Nephi  30: 1-2).  Han  gav  sit  liv  for  at  betale  for  vores  syn- 
der, så  du  kan  blive  tilgivet  og  gjort  ren  igen,  hvis  du  vil 
omvende  dig. 

Når  du  ikke  holder  budene,  eller  når  du  sårer  andre, 
kan  Helligånden  ikke  være  hos  dig,  og  så  føler  du  dig 
måske  ked  af  det,  ensom  eller  bange.  For  at  ændre  de 
følelser  må  du  holde  op  med  at  gøre  det  forkerte  og 
begynde  at  gøre  det  rette.  Vor  himmelske  Fader  og  Jesus 
Kristus  vil  hjælpe  dig  med  at  ændre  dig.  Denne  ændring 
kaldes  omvendelse. 

Omvendelse  begynder  indeni  dig  -  i  dine  tanker  og  i 
dit  hjerte.  Når  du  ved,  at  du  har  gjort  noget  forkert,  så 
tænk  over  det,  indtil  du  føler  sorg  i  dit  hjerte.  Lad  være 
med  at  undskylde  dig  selv  eller  at  bebrejde  andre.  Fortæl 
din  himmelske  Fader,  hvad  du  har  gjort,  og  hvordan  du 
har  det.  Fortæl  ham,  hvor  højt  du  elsker  ham  og  bed  om 
hans  hjælp.  Hvis  du  har  såret  nogen,  så  forsøg  at  gøre 
det  godt  igen.  Lov  din  himmelske  Fader,  at  du  af  hele  dit 
hjerte  vil  prøve  på  at  gøre  det  rette  fra  nu  af. 

Omvendelse  begynder  indvendig,  men  det  kan  også 
ses  udenpå.  Når  du  lover  din  himmelske  Fader,  at  du  vil 
gøre  det  rette,  så  holder  du  dit  løfte  ved  at  ændre  din 
opførsel.  Du  vil  behandle  andre  mere  kærligt  og  venligt. 
Du  vil  holde  budene.  Disse  handlinger  vil  få  dig  til  at 
føle  godt  for  dig  selv  og  andre. 


Du  må  omvende  dig  mange  gange  i  løbet  af  dit  liv. 
Når  du  vender  dig  fra  det,  der  er  forkert,  og  gør  det,  der 
er  rigtigt,  vil  du  komme  nærmere  og  nærmere  din  him- 
melske Fader  og  Jesus  Kristus. 

Vor  Herre  Jesus  Kristus  har  lovet,  at  hvis  du  vil 
omvende  dig,  så  vil  han  velsigne  dig  og  ikke  mere  huske 
det,  du  gjorde  forkert  (se  Helaman  13:11;  L&P  58:42). 

Instruktioner 

(1)  Lim  side  1 1  på  et  stykke  tykt  papir  og  farvelæg  hver 
tegning.  (2)  Klip  langs  de  fuldt  optrukne  sorte  streger  og 
fold  langs  den  stiplede  linje.  Lim  flap  1  fast  langs  kanten 
af  det  tredje  billede.  (3)  Lav  små  huller,  som  anvist,  i 
flap  2,  3  og  4  og  læg  flapperne  oven  på  hinanden,  så  hul- 
lerne ligger  lige  oven  i  hinanden.  Slå  en  dobbeltknude 
på  en  tråd,  og  stik  så  tråden  gennem  hullerne  i  flap- 
perne. (4)  Hæng  din  Omvendelseshjælp  op  et  sted,  hvor 
du  kan  se  den  hver  dag. 

Forslag  til  fællestid 

J .  Bed  fem  primarylærere  om  hver  at  forklare  et  af  omvendelsens 
fem  trin.  Tag  børnene  med  ud  på  omvendelsens  sti  ved  at  besøge 
forskellige  steder  i  lokalet.  Når  I  kommer  til  hvert  område,  taler  I  om 
det  pågældende  trin:  Erkendelse,  anger,  bekendelse,  genoprettelse  og 
overholdelse  afbudene  (se  »Omvendelse«,  Håndbog  i  evangeliske 
principper,  s.  79).  Giv  hvert  barn  en  liste  med  omvendelsens  trin  og 
foreslå,  at  de  bruger  denne  aktivitet  til  deres  familieaften. 

2.  Fortæl  børnene,  at  når  vi  prøver  at  være  ligesom  Jesus,  og  når 
vi  omvender  os,  så  vil  vi  føle  Frelserens  kærlighed.  Syng  »Jeg  prøver 
at  bli'  som  Jesus«  (Børnenes  sangbog,  nr.  40)  og  »Min  Frelser  elsker 
mig«  (Børnenes  sangbog,  nr.  42  ) . 

3.  Bed  et  medlem  af  biskoprådet  om  at  tale  om  det  evangeliske 
princip:  »Jeg  vil  vælge  det  rette.  Jeg  ved,  jeg  kan  omvende  mig,  når 
jeg  begår  en  fejl. «  Bed  ham  om  at  fortælle,  hvordan  dette  princip  har 
velsignet  ham.  Bær  dit  vidnesbyrd  om  omvendelsens  princip. 


Q 
u_ 

BARE  FOR  SJOV 


GENNEM  DAMMEN 


Colleen  Fahy 

Den  lille  frø  vil  gerne  ud  og  slikke 
solskin  på  åkanden  ude  i  dammen. 
Hjælp  den  med  at  finde  vej  derud. 


?M<m\^>  EN  SKØR  KAZOO 


Du  skal  bruge  et  toiletpapirsrør 
eller  et  tykt  stykke  karton,  som  du 
ruller  til  et  rør,  samt  et  stykke  cel- 
lofan eller  bagepapir  (ikke  plast- 
film) og  en  elastik. 


1.  Anbring  cellofanet  eller  bagepapiret  over  den  ene 
ende  af  røret. 

2.  Sæt  papiret  godt  fast  med  elastikken. 

3.  Nyn  ind  i  den  åbne  ende  af  røret.  Du  kan  nynne 
melodier  eller  bare  lave  sære  lyde.  Lav  kazoo'er  sammen 
med  dine  venner,  så  kan  I  lave  et  helt  kazoo-orkester. 


m,  4 


ILLUSTRERET  AF  ELISE  BLACK 

NYE  VENNER 


BALL  FRA  JERUSALE 


Mfess* 


Jamie  Macomber 

Hvordan  ville  det  mon  være 
at  bo  der,  hvor  Jesus  boede 
—  at  gå  gennem  Jerusalems 
gader  eller  stå  på  Oliebjerget? 

Det  ved  Dan  Ball.  Dan,  der  er  ti 
år,  og  hans  familie  boede  i  Jerusalem 
i  et  år,  mens  hans  far,  Terry  Ball, 
underviste  på  BYU's  Jerusalem  cen- 
ter for  mellemøstlige  studier.  Dans 
yndlingssted  i  det  hellige  land  er 
Genezaret  Sø,  hvor  Jesus  kom  med 
mange  af  sine  lærdomme.  Den  er 
smuk  og  grøn,  og  Dan  elskede  at 
svømme  og  se  efter  krabber  sammen 
med  sine  brødre  Cody  og  Alex,  som 


er  seks  år.  Familien  Ball  sejlede  hen 
over  Genezaret  Sø,  ligesom  Jesus  og 
hans  apostle  gjorde.  Mens  de  var 
der,  læste  de  om,  hvordan  Jesus  gik 
på  vandet  og  fik  stormen  til  at  stilne 
af  (se  Matt  14:22-33). 

Dan  har  også  siddet  på  Saligpris- 
ningernes Bjerg  nær  Galilæa  og  læst 
Jesu  Bjergprædiken  (se  Matt  5-7). 

Et  andet  sted,  som  Dan  holdt  af 
at  besøge,  var  byen  Jeriko.  Han 
elsker  historien  om  Josva  og  slaget 
om  Jeriko  og  om,  hvordan  byens 
mure  faldt  sammen,  da  israelitterne 
råbte  og  præsterne  blæste  i  vædder- 


Øverst:  Jerusalem.  Til  venstre:  Dan  og  hans  bror 
Cody,  efter  at  de  har  jagtet  krabber  i  Genezaret 
Sø;  Damaskusporten  i  Jerusalem. 

horn  (se  Jos  6) .  Dan  holder  også  af 
beretningen  om,  hvordan  kong 
Hizkija  som  forsvar  mod  et  muligt 
angreb  fra  assyrerkongen  lod  en  tun- 
nel grave  under  Jerusalem,  så  man 
kunne  hente  vand  ind  i  byen  (se  2 
Kong  20:20;  2  Krøn  32:1-4,  30). 
Dan  har  endda  gået  gennem  den 
tunnel. 

Han  har  hørt  om  mange  af  de 
begivenheder,  som  fandt  sted  i  og 
omkring  Jerusalem,  og  som  står  ned- 
skrevet i  Det  Gamle  og  Det  Nye 
Testamente.  Han  lærte  også  noget 
om  Jerusalem  fra  Mormons  Bog. 

Dan,  hans  bror  Christopher  på  16 
og  hans  søstre  Cami  på  18  og  Carla 
på  14  gik  på  en  international  skole  i 
Jerusalem.  De  havde  venner  fra  hele 
verden,  deriblandt  også  nogle  fra 
Jerusalem  og  de  nærliggende  byer. 
Selvom  mange  af  deres  klassekam- 
merater ikke  var  medlemmer  af  Kir- 
ken, ved  familien  Balls  børn,  at  vor 
himmelske  Fader  også  elsker  de 
børn.  Familien  Ball  lærte  mange  kul- 
turer og  religioner  at  kende,  men  de 
lærte  især  det  jødiske  folks  og 
palæstinensernes  kulturer  at  kende. 

Dan  stræber  efter  at  følge  det 
eksempel,  som  Jesus  har  sat  for  os. 
Da  han  var  otte  år  gammel,  blev 


han  døbt,  fordi  han  vidste,  at  det  var 
det,  Jesus  forventede  af  ham.  Han 
blev  døbt  i  Jordanfloden,  hvor  Jesus 
blev  døbt  af  Johannes  Døber  (se 
Mark  1:4-11). 

DeAnna,  Dans  mor,  siger,  at  han 
gjorde  meget  for  at  forberede  sig  på 
at  blive  døbt  ved  at  lære  mere  om 
evangeliet  og  studere  skrifterne  hver 
aften.  »Han  var  et  rigtig  godt 
eksempel  for  sine  små  brødre,« 
sagde  hun. 

Påsketiden  var  noget  ganske 
særligt  for  Dan.  Han  hørte  om  pal- 
mesøndag (søndagen  før  påske) , 
hvor  folk  viftede  med  palmeblade  for 
at  fejre  Jesu  indtog  i  Jerusalem  (se 
Joh  12:12-13).  Dan  tænkte  meget 
på  Jesus  og  hans  forsoning,  især  da 
han  besøgte  Getsemane  Have,  hvor 
Jesus  led  for  hele  verdens  synder  (se 
Matt  26:36-46;  Luk  22:40-45).  Dan 
var  også  ude  ved  graven  i  haven, 
hvor  Frelseren  blev  lagt  efter  sin 
korsfæstelse,  og  hvorfra  han  opstod 
tre  dage  senere  (se  Joh  19-20). 

Ved  at  bo  i  Jerusalem  lærte  Dan 
meget  om  Jesus  Kristus.  Han  siger, 
at  skrifterne  virker  mere  levende  for 
ham  nu,  og  at  hans  vidnesbyrd  bli- 
ver stærkere  og  stærkere  for  hver 
dag,  der  går.  □ 

Til  venstre,  fra  oven  og  nedefter: 
Graven  i  haven;  Dan  og  hans  far 
inden  dåben  i  Jordanfloden; 
Dan  og  hans  bror  Christopher  i 
Hizkijas  tunnel. 
Til  højre,  fra  oven  og  nedefter: 
Der  blæses  i  vædderhorn  ved 
Jeriko;  familien  Ball;  på  æselryg  i 
Judæas  ørken. 

Dit  ansigt  kan  vise,  hvad  du 

føler.  Når  du  har  gjort  noget 

forkert,  burde  du  være  ked  af 

det  og  bede  om  tilgivelse. 

Så  skal  du  prøve  at  lade  være 

med  at  gøre  den  samme  fejl 

igen.  Vor  himmelske  Fader 

og  Jesus  Kristus  ved, 

at  hvis  du  omvender  dig, 

så  vil  du  blive  glad. 


FØLELSER 


Pat  Graham 

ILLUSTRERET  AF  SHAUNA  MOONEY  KAWASAKI 


1 .  Tag  forsigtigt  denne  side  ud  af 

tidsskriftet.  Lim  siden  på  tykt  papir  og  klip 

så  hovedet  og  ansigtet  ud. 

2.  Klip  åbninger  langs  de  stiplede  linjer 
og  før  ansigtet  ind  gennem  åbningerne. 

3.  Du  kan  gøre  ansigtet  ked  af  det  eller 
glad  ved  at  bevæge  kroppen  op  og  ned. 

4.  Du  kan  bruge  ansigtet  til  en 

lieaften,  hvor  du  kan  fortælle,  hvad 

du  har  lært  om  omvendelse. 

BESØGSLÆRERINDEBUDSKABET 


AT  ERKENDE  SANDHEDEN 


5 


»Og  atter  er  det  andre  givet 
gennem  den  Helligånd  at  kende 
forskel  på  kraftige  gerninger,  om 
de  er  af  Gud  eller  ej«  (L&P  46:16). 

Med  så  mange  modstri- 
dende påvirkninger  ude 
i  verden  er  det  en  velsig- 
nelse at  have  adgang  til  de  af  Åndens 
gaver,  som  hjælper  os  til  at  vide,  hvem 
vi  bør  følge,  og  hvad  vi  kan  tro  på. 

HVILKEN  PÅVIRKNING? 


En  af  Andens  gaver,  som  hjælper  os 
til  at  vide,  hvad  der  er  sandt,  er  gaven 
til  at  skelne  »kraftige  gerninger.« 
Denne  gave  hjælper  os  til  at  afgøre, 
om  en  given  påvirkning  kommer  fra 
Gud  eller  fra  en  anden  kilde  (se  Hyrum 
ML  Smith  og  Janne  M.  Sjodahl,  Doet- 
rine  and  Covenants  Commentary,  1957, 
s.  274-275).  Gaven  til  at  skelne  ger- 
ninger gør  os  i  stand  til  at  modtage  til- 
skyndelser fra  Helligånden,  som  igen 
kan  hjælpe  os  til  at  erkende,  når  nogen 
er  påvirket  af  Guds  Ånd.  Den  giver  os 
også  evnen  til  at  erkende  falske  udlæg- 
ninger af  skrifterne  og  til  at  undgå 
påvirkninger,  som  vil  bedrage  os  eller 
lokke  os  bort  fra  de  sande  principper. 
I  denne  uddelings  første  tid  var  der 
nogle  medlemmer  af  Kirken,  som 
mente,  at  de  modtog  »åbenbaringer« 
for  hele  Kirken,  skønt  de  ikke  var 
bemyndiget  til  det.  Andre  forkyndte 


falske  lærdomme.  En  del  medlemmer, 
som  ikke  erkendte,  at  disse  manife- 
stationer ikke  stammede  fra  Gud,  blev 
forvirrede  og  syndede.  (Se  Profeten 
Joseph  Smiths  lærdomme,  s.  256-58). 

I  denne  periode  modtog  profeten 
Joseph  Smith  flere  åbenbaringer 
angående  det  problem.  Han  fandt  ud 
af,  at  hvis  Kirkens  medlemmer  ville 
»spørge  Gud,«  så  ville  Ånden  vidne 
for  dem  og  beskytte  dem  mod  at  blive 
»vildledt  af  onde  ånder  eller  djæve- 
lens lærdomme  eller  af  menneskebud« 
(L&P  46:7). 

VÆR  KVINDER, 
SOM  KAN  ERKENDE  SANDHEDEN 

Præsident  Boyd  K.  Packer  fra  De  Tolvs 
Kvorum  siger:  »Vi  har  brug  for  kvin- 
der . . .  som  kan  se  på  tendenserne  ude 
i  verden  og  afsløre  dem,  der,  skønt  de 
er  populære,  er  hule  eller  farlige.  Vi 
har  brug  for  kvinder,  der  kan  påpege 
de  holdninger,  som  måske  slet  ikke  er 
populære,  men  som  er  korrekte«  (Stjer- 
nen, april  1979,  s.  13). 

En  søster,  som  boede  i  et  afsides 
område,  længtes  desperat  efter  selskab. 
Hun  bød  ofte  en  nabo,  som  var  kritisk 
overfor  en  bestemt  kirkeleder,  ind  i  sit 
hjem.  Efter  et  stykke  tid  lod  denne 
søster  sig  overtale  af  sin  venindes  til- 
syneladende logiske  tankegang.  Men 
en  søndag,  hvor  hun  tænkte  over 
denne  kritik,  viste  Ånden  hende,  at 
hendes  veninde  tog  fejl,  og  at  hun  selv 

var  uhyggeligt  tæt  på  at  miste  sit  vid- 
nesbyrd. Hun  besluttede  sig  for,  at 
tiden  var  inde  til  at  gøre  sig  bedre 
bekendt  med  skrifterne  og  den  troens 
og  fredens  ånd,  som  findes  i  dem. 

I  L&P  46:8  beder  Herren  os  om  at 
» stræb (e)  . . .  efter  de  bedste  gaver.« 
En  af  grundene  til,  at  vi  skal  stræbe 
efter  disse  åndelige  gaver,  er,  siger  han, 
»at  (vi)  ikke  bliver  forført.«  For  at 
undgå  at  blive  bedraget  er  det  op  til 
os  at  opnå  disse  Åndens  gaver,  der  kan 
hjælpe  os  til  at  erkende,  hvad  der  kom- 
mer fra  Gud  og  derefter  handle  ud  fra 
den  kundskab. 

•  Hvorfor  er  det  vigtigt  at  kunne  skelne 
mellem  de  påvirkninger,  som  vi  udsættes 
for? 

o 

•  Hvordan  har  Anden  hjulpet  dig  til 
at  erkende  sandheden?  □ 

Darrin  Lythgoe 


Ligesom  et  højhus  eller  en  Sto- 
rebæltsbro kræver  en  god  tale 
omhyggelig  planlægning.  Det 
er  ikke  altid  let  at  holde  en  effektiv 
tale,  men  med  en  smule  knowhow  og 
de  rette  redskaber,  kan  du  konstruere 
og  holde  en  solid  tale. 

Vælg  et  emne 

Hvis  du  får  et  emne,  så  hold  dig  til  det. 
Men  hvis  du  selv  må  vælge,  så  bed  om 
Åndens  vejledning.  Emner,  der  foku- 
serer på  Jesus  Kristus,  er  altid  passende. 
Det  vil  måske  være  en  hjælp  at  stille 
dig  selv  disse  spørgsmål: 

■  Er  der  noget,  som  jeg  føler  mig 
inspireret  til  at  fortælle  folk? 

■  Har  jeg  et  yndlingsskriftsted,  en 
yndlingshistorie  fra  skrifterne  eller  en 
evangelisk  lærdom,  som  har  vejledt 
mig,  og  som  måske  kan  hjælpe  andre? 

■  Har  jeg  haft  en  åndelig  oplevelse, 
som  ikke  er  for  personlig  til  at  fortælle 
om,  som  måske  kan  røre  og  belære  for- 
samlingen? 

■  Hvilket  evangelisk  emne  ville  jeg 
gerne  selv  vide  mere  om? 

■  Hvilke  aldersgrupper  er  til  stede? 

■  Hvor  lang  tid  har  jeg? 

■  Hvilke  evangeliske  emner  er  jeg 
mest  fortrolig  med? 

■  Kan  jeg  sige  noget,  som  har  for- 
bindelse til  årstiden  eller  højtiden? 

Fastslå  din  hensigt 

Hvad  vil  du  gerne  have,  at  forsamlin- 
gen skal  lære  af  din  tale?  Uanset  hvad 
du  beslutter  dig  for,  så  bør  alt  det,  du 
siger,  være  koncentreret  om  det  formål. 


Saml  oplysninger 

Brug  et  par  dage  til  at  overveje  det  em- 
ne, du  har  valgt.  Nedskriv  små  cita- 
ter, eksempler,  nøglespørgsmål,  artik- 
ler eller  andre  ideer,  der  falder  dig  ind. 
Du  kan  også  granske  nogle  af  følgende 
kilder: 

■  Skrifterne.  Brug  de  hjælpemid- 
ler, der  findes  i  dem,  til  hurtigt  at  loka- 
lisere det,  du  søger. 

■  Andre  evangeliske  bøger  og  kir- 
ketidsskrifter. 

■  Dine  egne  personlige  erfaringer. 
Kig  i  din  dagbog  eller  ransag  din 
hukommelse. 

■  Familie  og  venners  oplevelser. 
Sørg  for,  at  de  historier,  du  benytter, 
er  sande. 

Få  samling  på  dit  materiale 

De  bedste  taler  er  enkle  og  velord- 
nede. Gennemgå  dit  materiale  og 
arrangér  det  i  idégrupper.  Opstil  ide- 
erne i  logisk  rækkefølge  og  tag  det 
materiale  ud,  som  du  ikke  har  tid  til 
at  få  med.  Prioritér  ideer  sådan,  at  du 
bruger  mest  tid  på  hovedpunkterne. 
Følgende  forslag  vil  hjælpe  dig  til  at 
disponere  din  tale: 

■  Begynd  med  at  fortælle  hensig- 
ten med  din  tale  med  enkle  ord.  Vær 
direkte,  men  dog  interessant.  Find  en 
kreativ  indfaldsvinkel,  som  kan  fange 
forsamlingens  opmærksomhed, 

■  Afhold  dig  fra  gimmicks  eller  vit- 
ser, som  vil  være  upassende. 

■  Fremlæg  dit  emne  med  skriftste- 
der eller  historier,  som  illustrerer  og 
underbygger  din  hensigt.  Hver  pointe 


bør  følge  naturligt  efter  den  foregående. 

■  Hvis  du  har  i  sinde  at  citere  skrift- 
steder, så  skriv  dem  ned  på  et  kort  eller 
læg  et  bogmærke  ind,  så  du  ikke  skal 
spilde  tid  på  at  slå  dem  op,  mens  du 
står  på  talerstolen. 

■  Afslut  din  tale  med  endnu  engang 
at  fremhæve  hensigten  med  din  tale. 
Det  er  også  et  godt  tidspunkt  at  bære 
dit  vidnesbyrd  om  det  princip,  som  du 
har  talt  om. 

■  Øv  dig  på  at  holde  din  tale  for 
familie  eller  venner  -  eller  foran  spej- 
let. Læg  mærke  til,  hvor  lang  tid  talen 
tager,  og  tilpas  den  om  nødvendigt. 

Hold  din  tale 

Husk  disse  gode  råd,  når  du  endelig 
står  foran  alle  de  mennesker: 

■  Ret  dig  op. 

■  Tal  langsomt  og  højt  nok  til,  at 
alle  kan  høre  dig.  Hvis  der  er  en  mikro- 
fon, så  tal  direkte  ind  i  den. 

■  Se  ud  over  forsamlingen  så  meget 
som  muligt.  Prøv  at  få  øjenkontakt 
med  flere  forskellige  mennesker  for- 
skellige steder  i  lokalet. 

■  Lad  være  med  at  undskylde,  at 
du  ikke  holder  en  bedre  tale. 

■  Hvis  du  bliver  nervøs,  så  stop  op, 
tag  en  dyb  indånding  og  find  det  sted, 
du  er  kommet  til,  og  fortsæt  så. 

■  Bevar  koncentrationen.  Lad  ikke 
en  eller  anden  detalje  ødelægge  din 
koncentration. 

■  Når  du  afslutter  talen,  så  lad  være 
med  at  sige  »i  din  Søns . . .  navn.«  Den 
afslutning  hører  hjemme  i  en  bøn.  Sig 
blot:  »I  Jesu  Kristi  navn.  Amen.«  □ 


APRIL       1997 

27 


STJERNEN 

28 


Det 

tempelægteskab, 

som  jeg  havde 

ventet  på 


Patricia  E.  Mclnnis 

Da  jeg  for  flere  år  siden  tog  min  eksamen  fra  Brig- 
ham Young  University,  tilskyndede  Anden  mig 
til  at  vende  hjem  til  min  fødeby  Sanford  i  Maine 
i  den  nordøstlige  del  af  USA.  Jeg  havde  ikke  meget  lyst  til 
at  rejse.  Som  enlig  27-årig  kvinde  vidste  jeg,  at  mine  vig- 
tigste mål  var  ægteskab,  videreuddannelse  eller  en  karri- 
ere inden  for  journalistik.  Jeg  tvivlede  på,  at  der  var  de 
store  muligheder  for  nogen  af  delene  i  Maine. 

Men  trods  mine  bekymringer  rejste  jeg  hjem  med  en 
følelse  af,  at  Herren  havde  brug  for  mig  der,  og  et  håb  om, 
at  han  ville  hjælpe  mig.  Selv  om  arbejdsløsheden  var  stor 
i  det  område,  lykkedes  det  mig  at  få  arbejde  som  journa- 
list på  et  ugeblad. 

I  bøn  udtrykte  jeg  min  taknemlighed  over  så  hurtigt  at 
have  fundet  et  godt  job. 

Men  nu  da  min  karriere  var  på  skinner,  begyndte  jeg  at 
tænke  meget  over  mit  mål  om  at  blive  gift.  Jeg,  der  havde 
været  medlem  af  Kirken  hele  mit  liv,  havde  lært  betyd- 
ningen af  evigt  ægteskab,  lige  siden  jeg  var  teenager.  Jeg 
havde  altid  regnet  med  at  blive  gift  i  templet. 

Men  jeg  havde  tilbragt  fire  år  på  Brigham  Young  Uni- 
versity, hvor  tusinder  af  unge  hellige  finder  deres  evige  part- 
ner, uden  at  blive  velsignet  med  udsigt  til  ægteskab.  Som 


sort  amerikaner  på  et  overvejende  hvidt  universitet,  traf  jeg 
ikke  mange  mænd,  som  var  alvorligt  interesseret  i  ægteskab. 

I  Maine  var  udfordringerne  anderledes:  Der  var  sim- 
pelthen ikke  ret  mange  sidste  dages  hellige  mænd  i  områ- 
det. Jeg  begyndte  at  gå  ud  med  en  ung  mand  ved  navn 
James,  som  ikke  var  synderlig  aktiv  i  Kirken.  Da  jeg  fandt 
ud  af,  at  han  stadig  havde  et  vidnesbyrd  om  Jesus  Kristus 
og  evangeliet,  fattede  jeg  håb  om,  at  han  ville  vende  til- 
bage til  Kirken.  Jeg  bad  ofte  om,  at  Herren  ville  hjælpe 
ham  til  at  gøre  det. 

Jo  mere  jeg  forelskede  mig  i  James,  desto  mere  despe- 
rate blev  mine  bønner.  Han  begyndte  at  gå  regelmæssigt  i 
kirke,  men  efter  et  år  havde  han  stadig  problemer  med  vis- 
domsordet.  Han  bad  mig  flere  gang  om  at  gifte  mig  med 
ham,  men  under  de  omstændigheder  turde  jeg  ikke  binde 
mig  til  ham.  Ikke  desto  mindre  fik  jeg  en  fornemmelse  af, 
at  James  var  den  rette  for  mig. 

Til  sidst  indså  jeg,  at  jeg  ikke  kunne  udskyde  min  beslut- 
ning i  det  uendelige.  Eftersom  jeg  elskede  James  og  troede 
på,  at  Herren  godkendte  vores  forhold,  gik  jeg  med  til  en 
borgerlig  vielse,  med  den  klare  intention  at  stræbe  efter  at 
blive  beseglet  i  templet  senere.  Men  det  var  en  bittersød 
beslutning.  Jeg  elskede  James,  men  havde  svært  ved  at 

acceptere,  at  vores  ægteskab  kun  skulle  være  for  tid  og 
ikke  evigtv årende. 

Alligevel  holdt  jeg  fast  ved  min  beslutning.  Da  jeg  gik 
i  seng  aftenen  før  brylluppet,  følte  jeg  mig  urolig  og  util- 
pas. Jeg  havde  hørt  om  brude,  som  fik  nerver  på  i  sidste 
øjeblik,  og  jeg  troede,  at  det  var  det,  jeg  nu  oplevede.  Men 
til  min  forbavselse  opdagede  jeg,  at  i  stedet  for  at  gå  over, 
efterhånden  som  natten  skred  frem,  blev  det  bare  værre 
og  værre  som  morgenen  nærmede  sig.  Glimt  af,  hvordan 
mit  fremtidige  liv  ville  forme  sig  uden  et  tempelægteskab, 
dansede  for  mine  øjne.  Jeg  kunne  se  mig  selv  gå  alene  i 
kirke  eller  måske  slet  ikke  komme  der.  Jeg  blev  bange  for, 
at  en  af  os  skulle  dø,  inden  vi  nåede  at  komme  i  templet. 

I  min  fortvivlelse  og  forvirring  søgte  jeg  råd  hos  min 
biskop  få  timer  inden  brylluppet.  Mens  jeg  talte  med  ham 
og  modtog  en  præstedømmevelsignelse,  vidnede  Anden 
for  mig,  at  jeg  ikke  skulle  gennemføre  min  plan.  Til  både 
James'  og  min  sorg  aflyste  jeg  brylluppet.  Men  midt  i  sor- 
gen følte  jeg  en  beroligende  indflydelse  og  en  indre  fred. 

Jeg  græd  og  bad  meget  og  tilbragte  de  følgende  dage 
med  at  overveje  situationen  og  fundere  over,  hvad  jeg  nu 
skulle  gøre.  I  stedet  for  at  sætte  Herren  højest  i  min  beslut- 
ningsproces, havde  jeg  sat  mit  ægteskab  højest.  I  stedet  for 


at  have  tro  på,  at  Herren  ville  hjælpe  mig  med  at  opnå  mit 
retfærdige  ønske  om  et  tempelægteskab,  havde  jeg  givet 
op  og  overbevist  mig  selv  om,  at  en  borgerlig  vielse  var  det 
bedste,  jeg  kunne  håbe  på  under  de  givne  omstændighe- 
der. 

Jeg  besluttede  at  sætte  Herren  højest  i  mit  liv.  Mens  jeg 
bad  om  tilgivelse  for  min  manglende  tro  og  min  vildfarelse, 
fornemmede  jeg,  hvordan  byrden  lettedes  og  en  ny  følelse 
af  styrke  voksede  frem  i  mig.  Jeg  vidste,  at  Herren  ville 
hjælpe  mig  gennem  min  vanskelige  situation.  Jeg  kunne 
nu  sige:  »Ske  din  vilje,«  selv  om  det  måske  betød,  at  jeg 
ikke  ville  blive  gift  med  James. 

Til  at  begynde  med  var  jeg  ikke  klar  over  det,  men  James 
havde  en  lignende  oplevelse.  Han  havde  også  besluttet  at 
sætte  Herren  højest  i  sit  liv.  Det  var  vidunderligt  at  se  ham 
blomstre  op,  mens  han  gjorde  sig  værdig  i  Herrens  øjne. 
Kort  efter  modtog  han  Det  Melkisedekske  Præstedømme 
og  bad  mig  om  at  gifte  mig  med  ham  i  templet  i  Washington. 

I  dag  er  James  og  jeg  aktive  medlemmer  af  Sanford  Ward 
i  Maine.  Jeg  er  overvældet  af  de  velsignelser,  som  Herren 
har  givet  mig.  Jeg  er  så  taknemlig  for,  at  han  har  større  ind- 
sigt, end  jeg  har,  og  at  han  vidste,  at  et  tempelægteskab 
var  et  realistisk  mål  for  mig.  □ 

FORTÆL  ANDRE  OM  MORMONS  BOG 


Victor  Ccimargo 

ILLUSTRERET  AF  DOUGWS  M.  FRYER 


En  af  mine  naboer,  som  er  medlem  af  Kirken,  gav 
eksemplarer  af  Mormons  Bog  til  tre  familier  i 
vores  kvarter  i  Argentina.  Jeg  bor  på  den  anden 
side  af  gaden  og  fik  ikke  et  eksemplar  af  bogen, 
men  jeg  så  til,  mens  familierne  blev  undervist  i  evangeliet 
af  missionærerne.  Min  søster  Sandras  kæreste  var  en  af 
dem,  der  lyttede  til  undervisningen,  og  han  opfordrede 
hende  til  også  at  deltage. 

De  blev  alle  sammen  inviteret  i  kirke  en  søndag,  og  San- 
dra inviterede  mig  med.  Jeg  havde  aldrig  troet,  at  det  skulle 
ændre  mit  liv  at  tage  imod  den  indbydelse  til  at  gå  med  i 
kirke.  Fra  det  øjeblik  jeg  trådte  ind  i  kirkebygningen,  følte 
jeg  mig  hjemme. 

Jeg  traf  missionærerne  og  traf  en  aftale  om  at  blive  under- 
vist. Mine  forældre  ville  ikke  lukke  missionærerne  ind,  så 
jeg  blev  undervist  i  kirkebygningen.  Efter  megen  faste  og 
bøn  blev  jeg  døbt  den  21.  januar  1990.  To  uger  senere 
blev  Sandra  og  hendes  kæreste  også  døbt. 

Jeg  tror  aldrig,  at  jeg  ville  have  taget  imod  evan- 
geliet, hvis  det  ikke  havde  været  for  den  med- 
lemsfamilie,  som  gjorde  en  indsats  for  at  uddele 
eksemplarer  af  Mormons  Bog. 


Jeg  er  Herren  evigt  taknemlig  for,  at  jeg  har  så  lydige  naboer, 
som  er  villige  til  at  dele  ud  af  deres  rigdom,  nemlig  Jesu 
Kristi  evangelium. 

Jeg  har  holdt  regnskab  med,  hvor  mange  dåb,  som  er 
resultatet  af  de  tre  eksemplarer  af  Mormons  Bog.  På  vores 
gade  blev  16  mennesker  døbt,  og  nu  er  min  søster  Sandra 
og  jeg  på  fuldtidsmission.  Min  mor,  som  til  at  begynde  med 
var  arg  modstander  af  Kirken,  blev  døbt,  mens  jeg  har 
været  på  mission,  og  er  nu  hjælpeforeningspræsidentinde 
i  vores  gren. 

Min  nabo  gav  mig  den  viden,  som  jeg  behøvede  for  at 

vende  tilbage  til  min  himmelske  Fader.  Vi  må  give  andre 

den  samme  mulighed.  Jeg  ved,  at  dette  er  den  eneste  sande 

kirke,  men  andre  ved  det  ikke.  Vi  må  fortælle  andre  om 

Mormons  Bog.  □ 


HJEMAD 


Jennifer  Ganft  Absher 


Min  lillebror  skulle  ud  med 
en  pige  for  første  gang.  Jeg 
havde  ringet  hjem  fra  col- 
lege for  at  tale  med  mor,  og  hun  for- 
talte mig,  at  Chris  var  ved  at  gøre  sig 
klar  til  at  tage  af  sted.  Jeg  insisterede 
på  at  tale  med  ham,  og  Chris  og  jeg 
snakkede  sammen  et  par  minutter.  Jeg 
fortalte  ham,  at  jeg  elskede  ham  og  var 
stolt  af  ham,  og  så  sagde  vi  farvel  til 
hinanden. 

Det  var  sidste  gang,  jeg  talte  med 
min  bror.  Mindre  end  to  uger  senere 
fik  jeg  besked  om,  at  Chris  var  om- 
kommet ved  et  færdselsuheld,  og  at 
jeg  skulle  skynde  mig  hjem. 

En  strøm  af  minder  vældede  op  i 
mig,  mens  jeg  foretog  den  3000  kilo- 
meter lange  rejse  hjem. 

Da  jeg  satte  mig  til  rette  i  flyet,  min- 
dedes jeg  ømt  den  dag,  hvor  vi  hen- 
tede mor  og  den  nyfødte  Chris  på 
hospitalet.  Jeg  var  kun  3  år  gammel, 
men  jeg  husker  det  tydeligt.  Mor  havde 
pakket  ham  ind  i  det  gule  tæppe,  som 
hun  havde  lavet  til  ham,  og  han  lå  hos 
hende  på  forsædet,  mens  vi  kørte  hjem 
i  den  gamle  stationcar.  Jeg  sad  på  bag- 
sædet sammen  med  resten  af  familien, 
men  jeg  kunne  ikke  lade  være  med  at 
læne  mig  så  langt  frem  som  muligt,  så 
jeg  kunne  se  min  nye  lillebror. 

Jeg  mindedes  dengang,  hvor  mine 
storebrødre  og  jeg  viklede  fire-årige 
Chris  ind  i  toiletpapir,  så  han  lignede 
en  egyptisk  mumie.  Hans  lyse  hår  var 
knap  nok  synligt  gennem  det  hvide 


papir,  som  dækkede  hele  hans  krop. 

Omkring  et  år  senere  faldt  Chris  og 
brækkede  armen,  fordi  han  ville  hoppe 
i  fars  og  mors  seng,  ligesom  jeg  gjorde. 
Mor  gjorde  det  hurtigt  klart  for  mig, 
at  det  også  var  min  skyld,  fordi  jeg 
havde  sat  et  dårligt  eksempel.  Jeg 
havde  så  ondt  af  ham,  at  jeg  fra  det 
øjeblik  besluttede  at  prøve  at  være  en 
bedre  storesøster.  Og  det  var  jeg  så. 
Mor  sagde,  at  Chris  så  meget  op  til 
mig. 

Men  inden  længe  så  jeg  op  til  ham. 
Da  jeg  vendte  hjem  på  juleferie  efter 
mit  første  semester  på  college,  opda- 
gede jeg  til  min  store  overraskelse,  at 
Chris  var  blevet  adskillige  centimeter 
højere  end  mig.  Jeg  så  op  til  ham,  men 
ikke  kun  på  grund  af  hans  højde.  Chris 
var  blevet  en  imponerende  ung  mand. 

Han  fortalte  mig  ofte  om  sine  ånde- 
lige oplevelser.  En  aften,  mens  jeg  gik 
i  high  school,  sad  Chris  og  jeg  ude  i 
indkørslen  og  kiggede  stjerner.  Det  var 
en  smuk,  klar  aften,  og  vi  havde  ikke 
lyst  til  at  gå  indenfor.  Vi  begyndte  at 
tale  om  jordens  og  Guds  skaberværks 
skønhed.  Chris  bar  sit  vidnesbyrd  for 
mig,  og  jeg  kan  huske,  at  jeg  var  meget 
stolt  af  ham. 

Chris  og  jeg  var  venner,  og  selvom 
vi  ikke  altid  kunne  enes,  så  var  vi  altid 
glade  for  at  være  søskende.  Jeg  tog  min 
opgave  som  storesøster  meget  alvor- 
ligt. Jeg  lærte  ham  at  danse,  at  køre 
bil  med  rigtigt  gear  og  at  være  en  gent- 
leman. Da  jeg  havde  fået  mit  kørekort, 


kørte  vi  hvert  år  sammen  ud  for  at 
købe  julegaver,  og  vi  snakkede  om  alt 
muligt. 

Mens  minderne  vældede  frem, 
ønskede  jeg  af  hele  mit  hjerte,  at  jeg 
kunne  få  lov  til  endnu  engang  at  give 
min  lillebror  et  kram  og  fortælle  ham, 
at  jeg  elskede  ham.  Tårerne  løb  ned 
over  mine  kinder,  da  jeg  hørte  svaret 
på  mit  inderlige  ønske:  »Det  skal  du 
nok  få  lov  til,«  beroligede  en  tydelig 
stemme  mig.  »Det  skal  du  nok  få  lov 
til.« 

Jeg  vidste,  at  der  ville  gå  lang  tid, 
før  jeg  ville  se  Chris  igen,  men  Tals- 
mandens dejlige  fred  fyldte  mig  med 
håb.  Jeg  vidste  helt  sikkert,  at  Chris' 
ånd  ikke  var  død.  Takket  være  Frel- 
seren ville  jeg  se  Chris  igen  en  dag. 
Jesus  Kristus  døde  for  os,  så  vi  kan  leve, 
så  vi  ved  vores  trofasthed  kan  vende 
tilbage  til  vor  himmelske  Fader,  og  så 
familier  kan  være  sammen  i  al  evig- 
hed. Jeg  kunne  være  sammen  med  min 
lillebror  igen,  fordi  Jesus  Kristus  har 
gjort  det  muligt! 

Mens  jeg  så  ud  af  flyvinduet  på  him- 
len og  skyerne,  bad  jeg  om,  at  både 
Chris  og  Frelseren  måtte  vide,  hvor 
meget  jeg  savnede  og  elskede  dem.  Og 
jeg  bad  om  styrke  til  at  gøre  det  rette, 
så  jeg  en  dag  ville  kunne  være  sam- 
men med  dem  igen. 

Da  flyet  landede  for  at  tanke  op, 
tørrede  jeg  tårerne  fra  mine  øjne.  Jeg 
vidste,  at  resten  afrejsen  hjem  til  min 
familie  ville  blive  vanskelig,  men  med 

Herrens  hjælp,  ville  jeg  kunne  klare 
det.  Og  jeg  ved  også,  at  jeg  med  Frel- 
serens hjælp  kan  vende  hjem  til  min 
himmelske  Fader  for  at  være  sammen 
med  min  familie  og  mine  kære  der.  D 


\ 


Familiens  fotos  af  Chris. 
Herunder:  Chris,  til  højre,  sammen  med 
sine  søstre,  fra  venstre,  Jennifer,  Veronica 
og  Michelle;  hans  svigerinde,  Amy, 
bagest;  og  hans  bror  Vernon. 

EVANGELIETS  VINDE  NÅR  UD 


Andrew  Clark 


Skønt  næsten  650  kilometer  Atlan- 
terhav adskiller  Kap  Verdes  ti  ho- 
vedøer fra  Afrikas  vestkyst,  lyk- 
kes det  alligevel  de  tøne  vinde  fra  Sahara 
at  berøve  øerne  for  enhver  fugtighed. 
Men  en  stærkere,  livgivende  vind 
har  også  nået  Kap  Verde,  nem- 
lig Jesu  Kristi  evangelium 

Til  højre:  Michelle  og 
Pedro  Semedo  og 
deres  familie.  Søster 
Semedo  er  muligvis  den 
første  Kap  Verdeaner, 
som  er  blevet 
medlem  af 
Kirken. 


ET  FULDENDT  KREDSLØB 

De  øde,  vulkanske  Kap  Verde-øer  var 
ubeboet  indtil  det  15.  århundrede, 
hvor  de  blev  bosat  af  portugisiske  kolo- 
nister, der  benyttede  dem  som 
oplagringsplads  for  afrikanske 
slaver.  Men  i  dag  har  de 
400.000  indbyggere  på  Kap 


Verde  deres  egen  identitet,  som  hver- 
ken er  afrikansk  eller  europæisk.  Øerne 
opnåede  deres  uafhængighed  fra  Por- 
tugal i  1975.  Selvom  der  bliver  under- 
vist på  portugisisk  i  skolerne,  betrag- 
ter indbyggerne  Criuolo- dialekten  som 
deres  modersmål.  Det  meste  af  Kap 
Verdes  jord  er  for 
tør  til  at  kunne 


TIL  KAP  VERDE 

opdyrkes,  men  de  jumboj 
regelmæssigt  tanker  op  på  de 
Sal,  leverer  fødevarer,  som  hok 
ten  fra  døren. 

Over  2600  mennesker  på  Kap 
Verde  er  blevet  medlemmer  af  Kirken 
siden  november  1988,  hvor  Marion 
K.  Hamblin,  der  dengang  var  præsi- 
dent for  missionen  på  de  kanariske  øer, 
besøgte  Kap  Verde.  Kort  efter  sit  besøg 
sendte  han  et  par  missionærer  over  for 
at  arbejde  på  øerne.  Ældste  Dallin  H. 
Oaks  fra  De  Tolv  Apostles  Kvorum 
talte  med  regeringens  ledere  og  ind- 
viede øerne  til  evangeliets  forkyndelse 
i  1994.  Han  bad  blandt  andet  om,  at 
jorden  bedre  ville  kunne  forsørge 
befolkningen.  Ikke  alene  er  Kirken 
blomstret  op,  men  missioneringens 
kredsløb  er  fuldført,  idet  omkring  50 
unge  fra  Kap  Verde  er  rejst  på  mission 
for  at  fremme  Kirkens  vækst  andre  ste- 
der. 

FRA  OMVENDTE  TIL  LEDERE 

»Evangeliet  skaber  enighed  i  min  fami- 
lie,« siger  den  pensionerede  officer 
Antero  Andrade,  som  blev  døbt  i  1993 
på  en  af  Sao  Vicentes  vindblæste 
strande.  Bror  Andrade  ved,  hvad  han 
taler  om,  for  ikke  alene  blev  hans 
hustru  Orisa  og  deres  to  sønner  med- 
lemmer af  Kirken,  men  det  gjorde  hans 
forældre  og  alle  hans  søskende  og 
nevøer  og  kusiner  også.  Kun  hans  dat- 

ter  er  endnu  ikke  døbt,  og  det  er  fordi, 
hun  ikke  er  gammel  nok. 

Bror  Andrade  er  præsident  for  Min- 
delo Distriktet,  som  er  opkaldt  efter 
Kap  Verdes  næststørste  by.  Nationens 
to  andre  distrikter  ligger  i  Praia  og  Fogo 
og  12  af  de  16  grene  ledes  af  indfødte 
kap  verdeanere,  hvoraf  de  fleste  er 
nyomvendte.  Øerne  hører  ind  under 
Lissabon  Syd-missionen  i  Portugal. 


Nedenfor  til  venstre: 
Præsidentinden  for  Unge  Piger  i 
Praia  Distrikt,  Milena  Sa  Nogueira. 
Nedenfor  til  højre:  Præsident 
Antonio  Mascarenhas,  Republikken 
Kap  Verdes  præsident,  i  midten, 
modtager  et  eksemplar  af 
Mormons  Bog  fra  ældste  og  søster 
Maia,  der  er  fuldtidsmissionærer 
fra  Brasilien. 

Michelle  Semedo  blev  medlem  af 
Kirken  -  muligvis  som  den  første  kap 
verdeaner  -  i  1987,  mens  hun  lå  på 
hospitalet  i  Lissabon  i  Portugal  med 
en  vanskelig  graviditet.  Hun  bragte  et 
eksemplar  af  Mormons  Bog  med  til- 
bage til  Kap  Verdes  hovedstad  Praia 
på  den  største  ø  Sao  Tiago. 

»Jeg  elsker  Mormons  Bog,«  siger 
hendes  mand,  Pedro,  som  blev  døbt  i 
1993.  Parret  og  deres  fire  børn  holder 
især  af  beretningen  om  de  tre  nephi- 
ter.  »Vi  blev  rørt  af  deres  uselviske 
ønske  om  at  blive  blandt  folket  og 
hjælpe  dem,«  siger  Michelle,  som  i  dag 
er  primarypræsidentinde  i  Praia  Di- 
striktet. 

»Jeg  tager  altid  Mormons  Bog  med 
mig  på  forretningsrejser,«  siger  Pedro, 
der  præsiderer  over  Praia  2.  Gren.  Han 
og  hans  hustru,  som  begge  er  velud- 
dannede, arbejder  på  et  statsejet  føde- 
varelager og  byggefirma.  Engang  da 
Pedro  var  på  forretningsrejse  på  den 
nordlige  ø  Santo  Antao,  tog  han  en 
omvej  på  2l/i  time  for  at  give  et  eksem- 
plar af  Mormons  Bog  til  en,  som  ved 
en  fejltagelse  var  kommet  til  at  ringe 
til  Semedos  ugen  før. 

EN  UNG  KIRKE 


og  institut  er  med  til  at  skabe  begejst- 
ring for  evangeliet  og  opmuntrer 
mange  unge  til  at  berede  sig  på  at  tage 
på  mission.  Under  ledelse  af  energiske 
lærere  som  Milena  Sa  Nogueira  har 
over  400  elever  deltaget  i  disse  studi- 
ekurser i  evangeliet,  siden  disse  pro- 
grammer begyndte  i  januar  1993. 

»Engang  underviste  jeg  mine  børn 
i  evangeliet,«  siger  Milena,  som  er  enke 
og  mor  til  fem.  Hun  blev  døbt  i  maj 
1992.  »Nu  underviser  mine  børn  mig.« 
Milena  har  holdt  familieaften  hver 
eneste  uge  siden  sin  dåb,  og  i  dag  vir- 
ker hun  som  distriktets  præsidentinde 
for  Unger  Piger  i  Praia.  I  begyndelsen 
af  1995  var  hun  med  til  at  organisere 
leverancer  af  fødevarer  og  tøj,  da  en 
vulkan  eksploderede  på  øen  Fogo  og 
gjorde  over  tusind  mennesker  hjem- 
løse. 

STYRK  FAMILIEN 


I  et  land,  hvor  størstedelen  af  befolk- 
ningen er  under  25  år,  udgør  unge  og 
unge  voksne  en  stor  del  af  Kirkens 
medlemsskare.  Aftenklasser  i  seminar 


Eftersom  ægteskab  aldrig  har  været  en 
stærk  religiøs  eller  social  tradition  på 
Kap  Verde,  må  mange  fædre  og  mødre, 
der  ønsker  at  slutte  sig  til  Kirken,  først 
gifte  sig.  For  eksempel  boede  Claudi- 
mire  og  Margarida  Cardosa,  der  har 
en  bod  på  Praias  friluftsmarked,  sam- 
men i  26  år,  før  det  ældste  af  deres  otte 
børn,  den  19-årige  Kaiuka,  blev  med- 
lem af  Kirken.  Tre  andre  børn  tog  imod 
evangeliet,  før  Claudimire  og  Marga- 
rida besluttede  sig  for  at  blive  med- 


lemmer af  Kirken  i  juni  1993.  Inden 
de  blev  døbt,  blev  de  viet  ved  en  cer- 
emoni på  Praias  rådhus. 

I  juli  1994  rejste  præsident  Anibal 
Moreira,  som  er  bankdirektør  og  præs- 
ident for  Praia  Distriktet,  og  hans 
hustru  Maria  do  Rosario  (Zézå)  til  tem- 
plet i  Washington  D.C.  og  blev  der- 
med det  første  par  fra  Kap  Verde,  som 
blev  beseglet  i  et  tempel.  Andre  ægte- 
skaber genspejler  også  en  stærk  hen- 
givenhed for  Jesu  Kristi  evangelium. 

Præsident  Antonio  Mascarenhas, 
der  er  præsident  for  Republikken  Kap 
Verde  nævnte  for  nylig  mere  end  80 
vielser  og  dåb  magen  til  Cardosas  og 
roste  Kirken,  fordi  den  er  med  til  at 
styrke  familielivet.  Andre  statslige 
ledere  har  offentligt  udtalt  sig  aner- 
kendende om  Kirkens  medlemmers 
stræben  efter  uafhængighed  og  omsorg 
for  deres  næste.  Som  præsident  Mor- 
eira udtrykker  det:  »I  Kap  Verdes  histo- 
riebøger vil  historikerne  omtale  de  sid- 
ste dages  hellige  i  rosende  toner.«  □ 


Herover,  fra  venstre:  Medlemmer 
fra  Mindelo  Distrikt  deltager  i  en 
kulturel  aktivitet;  Claudimire  og 
Margarida  Cardosa  og  deres 
familie;  et  bryllup  på  øen  Fogo. 
Til  højre:  Distriktspræsident 
Raul  Gomes  fra  Fogo  Distrikt. 

HOVEDPYNT  I 
STEDET  FOR  ASKE 

Jesu  Kristi  forsoning 


Enhver  af  os  vil  smage  livets  bitre  aske  fra  synd  og  forsømmelse  til  sorg 
og  skuffelse.  Men  Kristi  forsoning  kan  hæve  os  fra  aske  til  skønhed  på  det 
sikre  løfte  om  udødelighed  og  evigt  liv.  Han  vil  løfte  os  op,  ikke  blot  ved 
afslutningen  af  vores  liv,  men  hver  eneste  dag  af  vores  liv. 

Ældste  Bruce  C.  Hafen 

De  Halvfjerds 

Nogle  medlemmer  af  Kirken  føler  sig  tynget  af  for- 
tvivlelse med  hensyn  til  deres  personlige  liv,  selv 
når  de  yder  en  god  og  ihærdig  indsats.  Ofte  stam- 
mer disse  følelser  af  skuffelse  ikke  fra  forseelser,  men  fra 
problemer,  som  vedkommende  måske  ikke  helt  selv  er  skyld 
i.  Jesu  Kristi  forsoningen  gør  sig  også  gældende  i  disse 
tilfælde,  eftersom  den  gælder  for  alle  livets  forhold.  Frel- 
seren kan  tørre  alle  vore  tårer  bort,  efter  »alt,  hvad  vi  for- 
mår at  gøre«  (2  Nephi  25:23). 


I  Luk  4:18  citerer  Jesus  en  passage  fra  Esajas,  som 
beskriver  selve  formålet  med  hans  tjenestegerning.  Pas- 
sagen fra  Esajas  lyder:  »Gud  Herrens  ånd  . . .  har  salvet 
mig.  Han  sendte  mig  for  at  bringe  godt  budskab  til  fat- 
tige og  lægedom  til  dem,  hvis  hjerte  er  knust,  for  at 
udråbe  frigivelse  for  fanger  ...  for  at  give  Zions  sørgende 
hovedpynt  i  stedet  for  aske«  (Es  61:1,  3,  fremhævelse  tilfø- 
jet). 

Frelserens  forsoning  skildres  her  som  en  lægende  kraft, 
ikke  blot  i  tilfælde  af  synd,  men  også  ved  skødesløshed, 
ufuldkommenhed  og  enhver  jordisk  bitterhed.  Forsonin- 
gen er  ikke  kun  for  syndere. 


APRIL      1997 

39 


FOTO:  CRAIG  DIMOND 


»TRODS  ALT, 
VI  FORMÅR  AT  GØRE« 

Vi  er  nødt  til  at  forstå  forsoningen  bedre,  end  vi  gør,  dels 
fordi  udenforstående  kan  misforstå  vores  lære,  og  dels  fordi 
vi  måske  selv  har  et  lidt  for  snævert  syn  på  forsoningen. 
For  eksempel  har  Newsweek  fejlagtigt  udtalt:  »I  modsæt- 
ning til  ortodokse  kristne  tror  mormonerne,  at  menne- 
skene er  født  syndfri  og  gør  sig  fortjent  til  deres  guddom- 
melighed ved  at  udøve  deres  frie  vilje  på  den  rette  måde, 
snarere  end  ved  Jesu  Kristi  nåde.  Således  soner  Jesu  lidelse 
og  død  ifølge  mormonernes  opfattelse  . . .  ikke  for  andres 
synder«  (Newsweek,  1.  september  1980,  s.  68). 


Gennem  Helligånden  gør  forsoningen 
det  muligt  at  modtage  åndelige 
begavelser,  som  kan  lutre  vores 
karakter  og  gøre  os  i  stand  til  at  leve 
mere  Gudlignende  liv. 


Det  foruroliger  mig,  at  Newsweek  fuldstændig  kunne 
overse  vores  grundlæggende  lærdomme,  skønt  artiklen 
foregav  at  fortælle,  hvad  de  sidste  dages  hellige  tror  på,  og 
ikke  blot  at  opsummere  vores  teologi.  Det  er  uheldigt,  når 
vi  formidler  ukorrekte  begreber  videre  til  andre;  men  det 
er  værre,  når  vi  ved  vores  begrænsede  doktrinære  forståelse 
nægter  os  selv  den  trøst  og  vejledning,  som  vi  så  desperat 
har  brug  for  på  kritiske  tidspunkter  i  vores  liv. 

Vores  tøven  med  at  fremhæve  læren  om  nåde  er  meget 
forståelig.  Nephi  skrev:  »Thi  vi  ved,  at  trods  alt,  hvad  vi  for- 
mår at  gøre,  så  er  det  dog  af  nåde,  at  vi  er  frelst«  (2  Nephi 
25:23;  fremhævelse  tilføjet).  En  konstant  omtale  af  nåden 
kunne  få  nogle  mennesker  til  at  ignorere  det  vigtige  »alt, 
hvad  vi  formår  at  gøre«  i  denne  tovejs  proces.  De  ville 
måske  så  falde  for  den  fejlagtige  opfattelse,  at  vi  kan  blive 
frelst  ved  guddommelig  nåde,  selvom  man  vælger  at  leve 
i  sine  synder.  Nogle  kristne  tror  faktisk,  at  de  vil  blive  frelst 
ved  nåde,  uanset  hvad  de  gør.  I  sin  yderste  konsekvens  for- 
nægter denne  lære  fuldstændig  den  frie  vilje  og  antyder, 
at  Gud  vil  udvælge  dem,  som  han  vil  frelse,  uden  hensyn- 
tagen til  deres  adfærd  eller  endog  deres  ønsker. 

På  samme  måde  føler  nogle  medlemmer  af  Kirken,  at 
de  er  berettiget  til  at  begå  nogle  småsynder  uden  at  skulle 
betale  prisen,  mens  de  hele  tiden  vandrer  på  kanten  af 
overtrædelse.  Eller  også  tror  de,  at  omvendelse  ikke  kræver 
stort  andet,  end  at  de  siger,  de  er  kede  af  det.  En  konstant 
fokuseren  på  muligheden  for  tilgivelse  kan  i  sådanne  tilfælde 
have  en  forkert  virkning,  idet  de  fejlagtigt  vil  tro,  at  de  kan 
»leve  livet«  nu  og  så  omvende  sig  i  en  håndevending  senere, 
uden  nogen  skadelige  følger. 

Trods  disse  grunde  til  at  gribe  emnet  an  med  varsom- 
hed, opvejer  velsignelserne  ved  at  give  forsoningen  en  mere 
central  plads  i  vores  liv  langt  de  risici,  der  kan  være  for- 
bundet med  det.  Når  vi  konsekvent  underdriver  forso- 
ningens brede  betydning,  gør  vi  større  skade  end  bare  det 

at  fratage  hinanden  den  opmuntrende  trøst  -  det  kan  få 
nogle  til  at  opgive  håbet,  fordi  de  tynges  ned  af  tvivl  og 
åndelig  udmattelse. 

Frelseren  selv  var  ikke  bekymret  for,  at  han  skulle  virke 
alt  for  tilgivende  eller  overbærende  over  for  synd.  Han 
sagde:  »Kom  til  mig,  alle  I,  som  slider  jer  trætte  og  bærer 
tunge  byrder,  og  jeg  vil  give  jer  hvile  . . .  For  mit  åg  er  godt, 
og  min  byrde  er  let«  (Matt  11:28,  30).  Han  udtalte  disse 
trøsterige  ord,  da  han  bad  sine  tilhængere  om  at  udvikle 
en  kærlighed,  der  var  ren  nok  til  at  udslukke  had,  begær 
og  vrede.  Hans  åg  er  godt  -  men  han  forlanger  hele  vores 
hjerte. 

Hans  ord  beskriver  ikke  en  enkelt  begivenhed,  men  en 
proces.  Han  forlanger  ikke  svar  på  et  ja-eller-nej-spørgs- 
mål,  men  en  hel  afhandling,  skrevet  med  vores  livsforløb. 
Når  vi  bevæger  os  ad  den  sti,  vil  vi  erfare,  at  han  ikke  alene 
er  opmærksom  på  vores  begrænsninger,  men  at  han  også 
med  tiden  vil  kompensere  for  dem,  når  vi  har  gjort  »alt, 
hvad  vi  formår.«  Det,  sammen  med  tilgivelsen  for  synd,  er 
en  vigtig  del  af  evangeliets  glade  budskab,  en  del  af  sejren 
og  en  del  af  forsoningen. 

FORSONINGENS  GRUNDLÆGGENDE  LÆRDOMME 

Den  hellige  forsonings  grundlæggende  lærdomme  vedrører 
først  og  fremmest  Adams  og  Evas  overtrædelse  og  vores 
personlige  synder.  Med  faldet  blev  Adam  og  Eva  og  deres 
børn  underkastet  død,  synd  og  andre  af  det  jordiske  livs 
kendetegn,  som  adskilte  dem  fra  Gud.  For  at  menneske- 
heden atter  kunne  forenes  med  Gud,  krævede  den  gud- 
dommelige retfærdighed  at  der  blev  kompenseret  for  føl- 
gerne af  faldet.  Guds  barmhjertighed  tillod  Frelseren  at 
udvirke  denne  kompensation  ved  sin  forsoning. 

Takket  være  sit  syndfri  liv,  sin  guddommelige  karakter 
som  Faderens  Enbårne  og  sin  villighed  til  at  tømme  ret- 


færdighedens bitre  bæger,  var  Frelseren  i  stand  til  at  for- 
sone betingelsesløst  for  Adams  og  Evas  overtrædelse  og  for 
den  fysiske  død  og  at  forsone  for  vores  personlige  synder 
på  visse  betingelser.  Den  betingelsesløse  del  af  forsoningen 
er  en  gratis  nådegave,  som  ikke  kræver  noget  af  os.  Men 
den  betingede  forsoning  kræver,  at  vi  omvender  os  for  at 
få  nåden  til  at  dække  vores  personlige  synder.  Hvis  vi  ikke 
omvender  os,  må  vi  lide,  ligesom  Herren  led  for  at  til- 
fredsstille retfærdighedens  krav  (se  L&P  19:15-17). 

Hvis  vi  nægter  at  omvende  os  og  dermed  må  opfylde 
retfærdighedens  krav  ved  selv  at  lide  for  vores  synder,  vil 
vi  ikke  være  beredt  til  at  indtræde  i  det  celestiale  rige. 
Medmindre  vi  tager  imod  Frelserens  tilbud  om  at  bære 
vores  synder,  vil  vi  ikke  opleve  den  fuldkomne  forandring, 
som  opnås  ved  en  kombination  af  guddommelig  indgriben 
og  oprigtig  omvendelse.  For  eksempel  forandrer  kriminelle 
sig  ikke  nødvendigvis  ved  at  afsone  et  vist  antal  år  for  at 
betale  deres  gæld  til  samfundet.  En  fængselsstraf  tilfreds- 
stiller måske  nok  vores  ønske  om  gengældelse,  men  ægte 
rehabilitering  fordrer  en  positiv  forandring  af  karakteren. 

Barmhjertighed  og  omvendelse  er  forandringskræfter, 
ikke  midler  til  hævn.  Frelseren  beder  os  om  at  omvende 
os,  ikke  bare  for  at  gøre  gengæld  for,  at  han  betaler  vores 
gæld  til  retfærdigheden,  men  også  for  at  opmuntre  os  til 
at  gennemgå  den  personlige  udvikling,  som  vil  lutre  selve 
vores  karakter.  »Det  naturlige  menneske«  vil  forblive  en 
fjende  af  Gud  i  al  evighed  —  selv  efter  at  have  betalt  for 
sine  egne  synder  -  medmindre  vedkommende  også  »bli- 
ver en  hellig  gennem  forsoningen  ved  den  Herre  Kristus« 
(Mosiah3:19). 

Nogle  af  os  får  omvendelse  til  at  virke  alt  for  let,  og 
andre  får  det  til  at  virke  alt  for  svært.  De,  der  får  det  til  at 
se  for  let  ud,  mener  ikke,  at  de  begår  nogen  alvorlige  syn- 
der, eller  også  mener  de,  at  hastige  undskyldninger  er  til- 
strækkeligt. Disse  mennesker  burde  læse  præsident  Spen- 

cer  W  Kimballs  Tilgivelsens  mirakel,  som  gennemgår  både 
overtrædelser  og  undladelsessynder.  Og  selvom  tilgivelse 
er  et  mirakel,  så  opnås  den  ikke  uden  anger  og  en  ihærdig 
indsats. 

I  den  modsatte  grøft  er  der  dem,  som  mener,  at  omven- 
delse kræver  mere,  end  de  på  nogen  mulig  måde  kan  give. 
Mange  af  dem  tror,  at  de  har  det  fulde  ansvar  for  at  yde 
kompensation  for  deres  egne  synder.  Vel  kræver  omven- 
delse, at  overtræderen  yder  en  så  fuldstændig  kompensa- 
tion, som  de  er  i  stand  til.  Men  der  er  tilfælde,  hvor  vi  ikke 
kan  yde  fuld  kompensation.  Det  er  umuligt  at  gengive  tabt 
dyd,  på  samme  måde  som  man  leverer  en  stjålen  bil  til- 
bage. Eftersom  vi  ikke  har  magt  til  fuldt  ud  at  rette  op  på 


de  overtrædelser,  som  vi  begår,  er  vi  helt  afhængige  af,  at 
Kristus  yder  den  endelige  godtgørelse,  uanset  hvor  oprig- 
tig vores  omvendelse  så  end  er. 

AT  FORSØDE  BITTERHEDEN 


Selv  efter  at  Frelseren  anerkender  vores  oprigtige  omven- 
delse og  velsigner  os  med  sin  nåde,  er  vi  kun  parate  til  at 
træde  ind  på  den  »lige  og  snævre  sti,  som  fører  til  evigt  liv« 
(2  Nephi  3 1 :  18) .  Vi  må  så  overveje  den  dybere  betydning 
af  at  blive  en  hellig  gennem  forsoningen  -  den  proces,  som 
består  i  at  bevæge  os  fra  syndens  søle  over  tilgivelsens 
renselse  til  den  guddommelige  karakters  fulde  skønhed. 


Tænk  på  uheld,  der  forårsages  af 
skødesløshed,  som  for  eksempel, 
når  man  falder  i  søvn  ved  rattet. 
Sådanne  tilfælde  kan  medføre 
frygtelige  konsekvenser,  men  de  er 
ikke  alle  resultatet  af  bevidst  synd. 
Kan  Jesu  Kristi  forsoning  mon  give 
skønhed  til  sådanne  oplevelsers  aske? 


Der  er  to  områder,  hvor  Herrens  nåde  velsigner  os  meget 
mere  end  »blot«  det  at  betale  for  vores  synder:  Ved  at  for- 
søde bitterheden  og  ved  at  gøre  guddommelige  fuldkommen- 
hed mulig. 

Overvej  først  tanken  om  at  smage  det  bitre  for  at  kunne 
værdsætte  det  gode.  Adams  og  Evas  overtrædelse  var  ikke 
rigtig  en  overlagt  »synd«  i  den  betydning,  som  vi  normalt 
taler  om  det.  Skønt  deres  valg  krænkede  befalingen  om 
ikke  at  spise  af  frugten,  var  det  samme  valg  dog  nødven- 
digt for  at  kunne  være  lydig  mod  befaling  om  at  få  børn. 
Deres  »overtrædelse«  var  derfor  et  smertefuldt,  men  kor- 
rekt, ja,  endog  prisværdigt  valg:  »Var  det  ikke  for  vor  over- 
trædelse, ville  vi  aldrig  have  fået  afkom  og  ville  aldrig  have 


Jeg  havde  engang  en  samtale  med 
en  præstedømmeleder,  der  følte  sig 
ansvarlig  for  sin  søns  oprørskhed. 
Jesu  Kristi  forsoning  kan  rette  op  på 
det,  der  for  os  synes  uopretteligt. 

kendt  godt  og  ondt  og  glæden  over  vor  forløsning«  (Moses 
5:11). 

Så  da  forsoningen  første  gang  anvendtes  på  en  menne- 
skelig handling,  skulle  den  rette  op  på  de  skadelige  virk- 
ninger af  et  valg,  som  i  virkeligheden  mere  var  en  uover- 
lagt handling  end  en  egentlig  synd.  Ligesom  Adam  og  Eva 
foretager  vi  uoverlagte  handlinger,  som  volder  andre  og  os 
selv  smerte  eller  problemer.  Nogle  af  vores  handlinger  og 
valg  er  måske  kloge  nok,  men  andre  er  ikke  så  kloge.  Tænk 
på  de  uheld,  der  forårsages  af  skødesløshed,  som  for  eksem- 
pel at  man  falder  i  søvn  ved  rattet.  De  kan  have  forfær- 
delige følger,  der  er  lige  så  tragiske  som  følgerne  af  over- 
lagt vold.  Tænk  på  uvenlige  ord  og  glemte  løfter  blandt 


familiemedlemmer.  Den  slags  kan  medføre  ubehagelige 
konsekvenser,  men  de  er  ikke  alle  resultatet  af  bevidst  synd. 

I  en  forstand  kan  vores  valg  føre  os  til  kundskabens  træ, 
ligesom  Adams  og  Evas  valg  førte  dem  til  samme  træ.  Ved 
at  acceptere  de  triste  eller  lykkelige  følger  af  vores  valg, 
kan  vi,  ligesom  dem,  ved  egen  erfaring  lære  at  skelne  det 
bitre  fra  det  søde. 

En  ung  musikstuderende  var  meget  deprimeret  over 
sine  fejl.  Hver  gang  hun  havde  lært  at  spille  et  stykke  musik, 
gav  hendes  spillelærer  hende  et  nyt  og  sværere  stykke  at 
lære,  og  eleven  begyndte  at  spille  forkert  igen.  Hun  mente 
derfor,  at  hun  ikke  lærte  noget,  fordi  hun  altid  begik  fejl  i 
de  nye  musikstykker.  Men  så  forklarede  hendes  spillelærer, 
at  ingen  nogensinde  havde  lært  at  spille  klaver  uden  at 
begå  mange,  mange  fejl.  De  dygtige  elever  er  dem,  der  lærer 
af  deres  fejl. 

Vi  lærer  mange  andre  af  livets  færdigheder  på  samme 
måde  -  ved  at  øve  os  og  begå  fejl.  Vi  kan  for  eksempel  lære 
at  elske  ved  at  reagere  på  de  mislyde,  som  opstår  i  vores  følel- 
sesmæssige ører,  når  vi  tankeløst  sårer  vores  nærmeste. 

Livet  er  en  skole,  hvor  vi  lærer  og  udvikles.  Ligesom 
Adam  og  Eva  oplever  vi  åndeligt  »vokseværk«  gennem 
sorg  og  søle  i  en  ensom  og  mørk  verden.  Disse  oplevelser 
kan  omfatte  synd,  men  de  omfatter  også  fejltagelser,  skuf- 
felser og  modgangens  ufortjente  lidelser.  Evangeliets  vel- 
signede budskab  er,  at  Jesu  Kristi  forsoning  kan  rense  al 
urenhed  bort  og  forsøde  alt  det  bitre,  som  vi  smager. 

Vi  kan  betragte  vores  personlige  ansvar  for  det  dårlige, 
som  sker  i  vores  liv  som  en  skala,  der  strækker  sig  fra  synd 
til  modgang,  og  hvor  graden  af  vores  eget  ansvar  falder  fra 
et  højt  niveau  i  den  ene  ende  til  nul  i  den  anden  ende  af 
spektret.  I  »synd-enden«  af  skalaen  bærer  vi  en  alvorlig 
del  af  ansvaret,  for  vi  pådrager  os  selv  syndens  bitre  frug- 
ter. Men  i  den  anden  ende  af  spektret,  der  bærer  påskrif- 
ten »modgang«,  har  vi  måske  slet  ikke  nogen  skyld  i  det, 

der  sker.  Modgangens  bitterhed  kan  ramme  os,  som  den 
gjorde  det  mod  Job  i  Det  Gamle  Testamente,  uden  at  vi 
selv  behøver  at  have  skyld  i  det. 

På  denne  skala,  mellem  yderpolerne  synd  og  modgang 
ligger  punkter  som  ukloge  valg  og  forhastede  slutninger.  I 
disse  tilfælde  kan  det  være  uklart,  hvor  stor  del  af  skylden, 
som  vi  selv  bærer  for  de  bitre  frugter,  vi  må  smage  eller  får 
andre  til  at  smage.  Bitterheden  smager  ens,  uanset  hvad 
kilden  er,  og  den  kan  spolere  vores  fred,  knuse  vore  hjer- 
ter og  adskille  os  fra  Gud.  Kan  Jesu  Kristi  forsoning  mon 
samle  de  knuste  stumper  og  give  os  hovedpynt  i  stedet  for 
aske  i  sådanne  tilfælde? 

Jeg  tror,  at  den  kan,  for  det  at  smage  bitterheden  i  alle 
dens  former  er  en  væsentlig  del  af  livets  store  plan.  Denne 
følge  af  faldet  var  ikke  bare  en  frygtelig  fejltagelse,  men 
giver  derimod  det  jordiske  liv  dets  dybe  indhold:  »De  sma- 
ger det  bitre,  for  at  de  må  kunne  lære  at  skønne  på  det  gode« 
(Moses  6:55;  fremhævelse  tilføjet). 

Forsoningen  kan  læge  virkningerne  af  at  smage  al  denne 
bitterhed.  Denne  helende  kraft  renser  vores  ånd  på  betin- 
gelse af  omvendelse,  når  vores  sjæl  er  sølet  i  synd.  Den  kan 
også  kompensere  ikke  alene  for  følgerne  af  vores  synder, 
men  også  for  den  skadelige  virkning  af  vores  uvidenhed 
eller  forsømmelse,  når  vi  har  ydet  »alt,  hvad  vi  formår.« 

Jeg  havde  engang  en  trist  og  gribende  samtale  med  en 
trofast  præstedømmeleder,  som  følte  sig  fuldstændig  ansvar- 
lig for  sin  vildfarne  søns  oprørskhed.  Han  havde  desperat 
forsøgt  at  styre  drengen,  men  han  kunne  ikke.  Han  sagde, 
at  skrifterne  belærte  os  om,  at  hvis  en  mand  ikke  kan  styre 
sit  eget  hus,  hvordan  skal  han  da  kunne  tage  sig  af  Kirken? 
(se  1  Tim  3:5) .  Han  spekulerede  på,  om  han  burde  afløses 
fra  sin  kaldelse. 

Det  var  umuligt  for  mig  at  vide,  og  sikkert  også  for  ham, 
hvor  stor  skyld  han  havde  i  sønnens  opførsel.  Men  vi 
behøvede  ikke  at  kende  svaret  på  det  spørgsmål  for  at  vide, 


om  Herrens  lægende  kraft  også  omfattede  ham.  Da  jeg  så 
tårerne  i  hans  øjne,  kom  jeg  til  at  tænke  på  profeten  Alma, 
der  også  havde  sådan  en  søn.  Jeg  tænkte  på  Adam  og  Eva, 
der  også  havde  sådan  en  søn.  Jeg  tænkte  på  andre  foræl- 
dre, hvis  børn  misbruger  deres  handlefrihed. 

Jeg  tænkte  også  på,  at  skønt  ingen  succes  andre  steder 
kan  opveje  vores  fiasko  i  eller  uden  for  hjemmet,  findes 
der  en  succes,  som  kan  kompensere,  hvor  vi  ikke  kan,  når 
vi  omhyggeligt  har  gjort  alt,  hvad  vi  kan.  Den  succes  er 
Jesu  Kristi  forsoning,  som  kan  hele  det,  der  for  os  synes 
uopretteligt.  Måske,  tænkte  jeg,  kan  denne  hellige  indfly- 
delse endog  gøre  det  samme  for  denne  mands  søn,  som 
den  gjorde  for  Alma  den  yngre. 

VORES  STRÆBEN  EFTER 
GUDDOMMELIG  FULDKOMMENHED 


For  det  andet  kan  Frelserens  nåde  velsigne  os,  ikke  blot 
ved  at  sone  for  vores  synder,  men  også  i  vores  stræben  efter 
guddommelig  fuldkommenhed.  Selvom  en  stor  del  af  denne 
fuldkommengørelsesproces  består  i  renselse  fra  synd  og  bit- 
terhed, omfatter  processen  en  yderligere  dimension,  der 
vil  hjælpe  os  til  at  opnå  en  Kristuslignende  karakter  og 
blive  som  Faderen  og  Sønnen  er. 

I  sin  egen  udvikling  hen  mod  fuldkommenhed  modtog 
Frelseren  Faderens  nåde:  »Han  . . .  modtog  (ikke)  fylden 
fra  begyndelsen,  men  . . .  han  fik  nåde  for  nåde  . . .  indtil 
han  fik  fylden«  (L&P  93:12-13).  Hans  liv  var  syndfrit,  så 
derfor  modtog  han  ikke  nåde  som  kompensation  for  sine 
synder,  men  for  at  styrke  sin  personlige  vækst. 

»Skønt  han  var  søn,  måtte  han  lære  lydighed  af  det, 
han  led, 

og  da  han  havde  nået  målet,  blev  han  årsag  til  evig  frelse 
for  alle  dem,  som  adlyder  ham«  (Hebr  5:8-9;  fremhævelse 
tilføjet). 

En  ung  musikstuderende  var  meget  deprimeret 
over  sine  fejl.  Hendes  spillelærer  forklarede,  at  de 
fremgangsrige  elever  er  dem,  der  lærer  af  deres 
fejl.  Livet  er  en  skole,  hvor  vi  lærer  og  udvikles. 
Jesu  Kristi  forsoning  kan  rense  al  urenhed  bort 
og  forsøde  alt  det  bitre,  som  vi  smager. 


Vores  forhold  til  ham  kan  ligne  det,  han  har  til  Fade- 
ren: »Thi  dersom  I  holder  mine  bud,  skal  I  modtage  af  hans 
fylde  og  forherliges  i  mig,  som  jeg  er  forherliget  i  Faderen;  (såle- 
des) skal  (I)  modtage  nåde  for  nåde«  (L&P  93:20;  frem- 
hævelse tilføjet). 

Når  forsoningen  og  vores  omvendelse  opfylder  retfær- 
dighedens og  barmhjertighedens  lov,  bliver  vi  fri  fra  synd. 
Men  ligesom  den  syndfri  Kristus  blev  fuldkommengjort 
ved  samspillet  med  Faderens  nåde,  kan  hans  forsonende 
nåde  føre  os  videre  fra  syndsforladelse  til  en  guddomme- 
lig karakters  fuldkommenhed.  De,  der  arver  det  celestiale 
rige,  er  »retfærdige  mennesker,  gjort  fuldkomne  gennem  Jesus, 
den  nye  pagts  mellemmand,  der  udvirkede  denne  fuld- 
komne forsoning  ved  udgydelsen  af  sit  eget  blod«  (L&P 
76:69;  fremhævelse  tilføjet).  Som  Moroni  udtrykte  det: 
»Ja,  kom  til  Kristus  og  bliv  fuldkomne  i  ham  . . .  ved  Guds 
nåde  gennem  Kristi  blods  udgydelse«  (Moroni  10:32-33). 

Disse  skriftsteder  gør  det  klart,  at  vi  ikke  opnår  fuld- 
kommenhed udelukkende  ved  vores  egen  indsats.  Bare  det 
at  vide  det  giver  os  et  helt  nyt  perspektiv.  Hvis  vi  føler  os 
overvældet  af  skriftens  påbud  om  at  stræbe  efter  fuld- 
kommenhed, synes  tanken  om,  at  den  guddommelige  nåde 
er  den  endelige  kilde  til  vores  fuldkommenhed  næsten  for 
god  til  at  være  sand.  Sådan  synes  Kristi  nåde  også  for  dem, 
der  bærer  på  byrden  af  alvorlige  synder.  Hæderlige  men- 
nesker, kaldet  »hellige«,  føler  måske  det  samme,  når  de 
dagligt  snubler  rundt  i  de  sørgelige  efterladenskaber  af  deres 
indlysende  ufuldkommenheder.  Men  evangeliet  har  gode 
nyheder,  ikke  blot  til  den  grove  synder,  men  også  til  alle 
dem,  der  ønsker  at  blive  bedre,  end  de  er  nu. 

Gennem  Helligånden  gør  forsoningen  det  muligt  at  blive 
begavet  med  visse  åndelige  gaver,  som  kan  rense  vores 
karakter  og  gøre  os  i  stand  til  at  leve  et  mere  »evigt«  eller 
Gudlignende  liv.  På  det  sidste  trin  vil  vi  smage  frugten  fra 
livets  træ  og  få  del  i  Guds  guddommelige  karakter.  Vi  vil 


da  udvise  guddommelige  karaktertræk,  ikke  bare  fordi  vi 
føler,  at  vi  bør,  men  fordi  det  er  sådan,  vi  er. 

Barmhjertighedens  gave  illustrerer  denne  proces,  selvom 
barmhjertigheden  kun  er  en  del  af  »den  største  af  alle  Guds 
gaver,«  nemlig  evigt  liv  (L&P  14:7).  Denne  kærlighed,  ja, 
selve  den  »kærlighed,  som  (Herren)  har  næret  for  menne- 
skenes børn«  (Ether  12:34),  udvikles  ikke  udelukkende  ved 
vores  egen  kraft,  skønt  vores  trofasthed  er  en  nødvendig 
kvalifikation  for  at  modtage  den.  Barmhjertigheden  eller 
Guds  rene  kærlighed  skænkes  snarere  »Jesu  Kristi  sande 
efterfølgere«  (Moroni  7:48;  fremhævelse  tilføjet).  Dens 
kilde  er,  ligesom  alle  forsoningens  øvrige  velsignelser,  Guds 
nåde.  Som  Moroni  sagde:  »Jeg  bad  Herren  om  at  skænke 
folkene  nåde,  så  de  kunne  have  kærlighed«  (Ether  12:36) . 

Formålet  med  denne  barmhjertighedsgave  er  ikke  blot 
at  få  Kristi  efterfølgere  til  at  udføre  barmhjertighedsger- 
ninger mod  andre,  hvor  ønskværdigt  dette  end  måtte  være. 
Det  endelig  formål  er  at  forandre  hans  disciple,  så  de  bli- 
ver ligesom  ham:  »Han  har  skænket  (denne  kærlighed  til) 
alle  dem,  som  er  hans  Søns,  Jesu  Kristi  sande  efterfølgere 
...  at  når  han  kommer,  vi  da  må  være  ham  lig«  (Moroni 
7:48).  Forsoningen  gør  os  derfor  ikke  alene  i  stand  til  at 
være  sammen  med  Gud,  men  også  til  at  blive  som  Gud. 

En  anden  af  nådens  gaver  er  håbets  gave,  som  velsigner 
os  med  den  sindstilstand,  som  er  nødvendig  for  at  over- 
skue kløften  mellem  der,  hvor  vi  står  nu,  og  der,  hvor  vi 
ønsker  at  nå  hen.  Når  syndsforladelsen  gør  os  ydmyge  i 
hjertet  og  sagtmodige  nok  til  at  modtage  Helligånden,  fyl- 
der Talsmanden  os  med  »håb«  (se  Moroni  8:25-26) .  Håbets 
gave  byder  på  fred  og  indsigt,  der  minder  om  den  opmun- 
tring, vi  føler,  når  en  nær  ven  hjælper  os  med  et  vanske- 
ligt problem,  og  vi  føler,  at  der  endelig  er  lys  forude.  Et 
sådant  håb  kan  bogstavelig  talt  redde  vores  liv,  når  det 
gives  os  af  Frelseren,  for  det  lys,  der  venter  forude,  for 
enden  af  livets  mørkeste  tunneler,  er  verdens  Liv  og  Lys. 

FRELST  FRA  VORES 
UTILSTRÆKKELIGHEDER 

Frelseren  ønsker  at  frelse  os  fra  vores  utilstrækkelighe- 
der, såvel  som  fra  vores  synder.  Utilstrækkelighed  er  ikke 
det  samme  som  syndighed  -  vi  har  langt  større  magt 
over,  om  vi  vælger  at  synde,  end  vi  har,  når  det  gælder 
vores  manglende  evner.  Herren  vil  ikke  frelse  os  i  vores 
synder,  men  fra  dem.  Men  han  kan  frelse  os  både  i  og 
fra  vores  utilstrækkelighed.  En  følelse  af  ikke  at  slå  til 
eller  at  svigte  er  ikke  alene  naturlig,  men  også  nødven- 
dig for  vores  jordiske  tilværelse.  Men  når  vi  har  ydet 
»alt,  hvad  vi  formår,«  kan  forsoningen  udfylde  alt  det,  der 
er  tomt,  rette  op  på  vores  skavanker  og  gøre  det  svage 
stærkt. 

I  deres  beundringsværdige  og  til  tider  stædige  følelse  af 
et  personligt  ansvar  er  der  nogle,  der  tror,  at  det  i  vores 
stræben  efter  evigt  liv  kun  er  de  store  syndere,  der  kan 
nyde  godt  af  forsoningen.  Som  almindelige  sidste  dages 
hellige,  der  bare  skal  arbejde  lidt  hårdere,  føler  de,  at  de 
må  klare  det  på  egen  hånd. 

Sandheden  er  ikke,  at  vi  skal  klare  den  selv,  men  at  han 
vil  gøre  os  til  sine. 

Da  Adam  og  Eva  havde  spist  af  frugten  fra  kundska- 
bens træ,  spærrede  Herren  vejen  til  livets  træ.  De  havde 
brug  for  tid  og  plads  og  jordelivets  erfaringer  (se  Alma 
42:5).  De  måtte  smage  det  bitre  for  at  kunne  »skønne  på« 
-  at  fatte  betydningen  af—  »det  gode,«  som  repræsentere- 
des af  det  andet  træ.  Herren  havde  ikke  til  hensigt  at  lade 
os  spise  af  livets  træ  og  derved  opnå  adgang  til  den  fuld- 
kommengørende nåde,  før  vi  havde  snublet  og  famlet  os 
frem  og  lært  alt,  hvad  vi  kan  fra  denne  tårevædede  sfæres 
skuffelser  og  overraskelser.  Ligesom  Adam  og  Eva  må  vi  få 
det  bedste  ud  af  vores  situation.  Vi  behøver  ikke  at  und- 
skylde disse  omstændigheders  typiske  rodede  tilstand.  For 


det  er  netop  deres  mørke  og  triste  karakter,  der  gør  det 
muligt  for  dem  at  forme  os,  sådan  som  de  gør.  Måske  for- 
står vi  først  at  værdsætte  det  evige  livs  gave,  efter  at  vi  har 
ydet  alt,  hvad  vi  formår.  Indtil  vi  gennem,'  hvad  der  kan 
synes  som  meget  ufuldkomne  måder,  er  beredt  på  at  mod- 
tage dem,  er  vi  ikke  rede  til  de  gaver,  der  vil  fuldkom- 
mengøre vores  karakter. 

I  sin  drøm  om  livets  træ  befandt  Lehis  sig  i  en  mørk  og 
uhyggelig  ørken  og  så  andre  omgivet  af  en  mørk  tåge.  Stien 
hjem  fra  dette  mørke  var  vejen  til  livets  træ  -  det  selv 
samme  træ,  formoder  jeg,  som  Adam  og  Eva  blev  nægtet 
adgang  til,  indtil  de  også  havde  vandret  ad  den  sti,  som 
Lehi  nu  fulgte.  Stien  var  markeret  med  en  jernstang,  Guds 
ord  (se  1  Nephi  8:7-30).  Ved  at  holde  fast  i  denne  jern- 
stang famler  vi  os,  ligesom  Lehi,  hjem  mod  målet.  Når  vi 
gør  det,  vil  vi  opdage,  at  den  kolde  jernstang  i  vores  hæn- 
der vil  føles  som  hans  varme,  faste,  kærlige  hånd,  der  bog- 
stavelig talt  trækker  os  fremad.  Vi  vil  erfare,  at  den  hånd 
er  stærk  nok  til  at  redde  os,  varm  nok  til  at  forsikre  os  om, 
at  der  ikke  er  langt  hjem;  og  vi  opbyder  vores  inderste 
styrke  for  at  gengælde  denne  kærlighed,  indtil  vi  atter  knu- 
ges i  Herrens  favn. 

Det  er  så  vigtigt  for  os  at  være  på  Herrens  side.  Men 
lad  os  aldrig  glemme,  at  Herren  også  er  på  vores  side. 

Enhver  af  os  vil  smage  livets  bitre  aske  fra  synd  og  for- 
sømmelse til  sorg  og  skuffelse.  Men  Kristi  forsoning  kan 
hæve  os  fra  aske  til  skønhed  på  det  sikre  løfte  om  udø- 
delighed og  evigt  liv.  Han  vil  løfte  os  op,  ikke  blot  ved 
afslutningen  af  vores  liv,  men  hver  eneste  dag  af  vores 
liv. 

»Har  du  ikke  hørt  det:  Herren  er  en  evig  Gud  . . .  Han 
giver  den  udmattede  kraft,  den  kraftesløse  giver  han  ny 
styrke  . . .  De,  der  håber  på  Herren  . . .  får  vinger  som  ørne. 
De  løber  uden  at  trættes,  de  vandrer  uden  at  udmattes« 
(Es  40:28-31).  □ 

ak  Gud  for  hans  evige  plans 
under  og  herlighed.  Tak  og 


lovpris  hans  elskede  Søn,  som  under  ubeskri- 


velige lidelser  gav  sit  liv  på  korset  på  Golgata  for  at  betale  pri- 


r  ved  sit  sonoffer  brød 


sen  for  vore  synder.  Det  var 


dødens  bånd  og  i  guddommeligt  triumf  trådte  ud  af  graven. 


Han  er  vor  Forløser,  ja,  hele  menneskehedens 


Forløser.  Han  er  verdens  Frelser.  Han  er  Guds  Søn 


og  vores  frelses  ophav.«  W  »Vi  glæder  os,  som  så  mange  andre, 
ja,  som  alle  mennesker  burde,  når  vi  tænker  på  den  herligste, 


den  mest  fortrøstningsfulde  og  glædeligste  begivenhed  i  histo- 


rien, nemlig  sejren  over  døden.«  (Se  præsident 
Gordon  B.  Hinckley :  »Sejren  over  døden«,  side  2) . 

